Strana Most-Híd presadila výrazné zvýšenie dôchodkov.

Snahu o vytvorenie stability v dôchodkovom systéme cez postupné zmeny deklarovala strana Most-Híd už vo svojom programe Občianska vízia ( .pdf , s. 25). Celkové zlepšenie kvality života seniorov sa však stalo jednou z jej zásadných a dlhodobých priorít pred i po parlamentných voľbách 2016. Podľa štátneho tajomníka Ministerstva práce, sociálnych vecí a rodiny SR a podpredsedu strany Ivana Švejnu bolo pre Most-Híd riešenie problému dôchodkového systému, ktoré zahŕňalo napríklad zmenu valorizácie dôchodkov, posilnenie a zatraktívnenie druhého piliera či hľadanie optimálneho riešenia pre tzv. starodôchodcov, jednou z podmienok pre vstup do vládnej koalície. Konkrétnymi legislatívnymi krokmi z 11. októbra 2016 sa navýšil dôchodok z pôvodných 1,90 eura mesačne o 8,20 eura, a to s účinnosťou od januára 2017. Výrok preto hodnotíme ako pravdivý.

Ako už bolo spomenuté, Most-Híd sa ako jedna z troch vládnych strán zaoberala vo svojom predvolebnom programe s názvom Občianska vízia dôchodkovou problematikou. Koaličný partner - Slovenská národná strana - sa vo svojom dokumente Volebný program pre silný štát 2016 - 2020 zmieňuje o zlepšení systému penzistov len v odstavci 7 - "Volebný program pre Ekonomicky silný a zdravý štát" ( .pdf , s. 26): " Garantujeme podstatné zmeny v daňovej a odvodovej politike, v dôchodkovom systéme, na trhu práce, ktoré vylepšia podnikateľské prostredie a vytvoria podmienky pre spravodlivejšie prerozdeľovanie hodnôt, ktoré sú vytvorené účastníkmi trhu na Slovensku" . Strana Smer-SD vo svojich Prioritách programu Smer-SD pre roky 2016 až 2020 akékoľvek zmeny pre dôchodcov nespomína.

Aj na základe tlaku, ktorý vyvinula strana Bélu Bugára na ostatných partnerov sa do Programového vyhlásenia vlády ( PVV ), sekcie "S ociálna politika ", dostali tieto tri body:

-"Vláda vytvorí možnosť programového výberu v II. dôchodkovom pilieri. Súčasné nastavenie podmienok pre vyplácanie dôchodku z II. piliera programovým výberom umožňuje využiť túto možnosť len pre menší počet sporiteľov. Je vhodné, aby sporiteľom bolo umožnené slobodne sa rozhodovať, ako so svojimi úsporami naložia".

-"Vláda uskutoční úpravu valorizácie dôchodkov pri zachovaní dlhodobej udržateľnosti verejných financií. Súčasný vývoj makroekonomického prostredia, ktorý je značne poznačený stagnáciou či dokonca poklesom cien, vedie k príliš nízkej valorizácii dôchodkov. Vláda chce tento stav zlepšiť".

-"Vláda si uvedomuje, že je potrebné pozornosť naďalej zameriavať na poberateľov nízkych dôchodkov a zlepšovať ich životnú situáciu. Vláda zabezpečí zvýšenie vianočného príspevku pre dôchodcov s dôrazom na starodôchodcov".

V rámci konkrétnych opatrení potom tretia Ficova vláda zmenila novelou zákona č. 461/2003 Z. z. o sociálnom poistení v znení neskorších predpisov valorizačnú politiku na rok 2017. Na rozdiel od ostatných piatich rokov sa vyplácané dôchodky zvýšili o pevnú sumu , ktorá sa určila najmenej ako 2 % z priemernej mesačnej sumy daného druhu dôchodku, čo zvýšilo dôchodky Slovákom po zaokrúhlení o 8,20 eura. Novelu zákona s obdobným navýšením dôchodkov o 8,60 eura (hoci s trocha odlišným spôsobom výpočtu) sa vláda chystá prijať na rok 2018. Takéto navýšenie sa v porovnaní s rokmi 2015 či 2014 nemusí javiť ako " výrazné ", keďže dôchodky sa v týchto rokoch zvyšovali o 5,2 eur, respektíve o 8,8 eur (konkrétne údaje je možné nájsť v Tabuľke). Na stránkach strany Most-Híd sa však fráza " výrazné zvyšovanie dôchodkov " používa v kontexte porovnania rokov 2016 a 2017 a preto nepovažujeme výrok za zavádzajúci.

Vláda tiež zvýšila časti penzistom od budúceho roka (2018) ich starobný dôchodok, a to na základe novely zákona č. 461/2003 Z. z . o sociálnom poistení v znení neskorších predpisov. Ide o hore uvedených starodôchodcov , ktorým Sociálna poisťovňa priznala ich penziu pred 1. januárom 2004. Dôchodky by sa im mali v priemere zvýšiť o 45 eur a dôchodcom pred 1. októbrom 1988 má penzia stúpnuť o pevnú sumu 25,50 eura.

//datawrapper.dwcdn.net/4QVCT/2/

.pdf
pred
po
legislatívnymi krokmi
.pdf
Prioritách programu Smer-SD
PVV
č. 461/2003 Z. z.
pevnú sumu
Novelu zákona
kontexte
461/2003 Z. z
starodôchodcov


Po roku 2008 sa bohužiaľ, napriek našemu hodpodárskemu rastu, zastavilo naše (ekonomické, pozn.) dobiehanie tých najlepších, ktorými sú Británia, Francúzsko, USA, ázijské tigry (...)

Nie je pravdou, že po roku 2008 sa zastavilo naše dobiebanie Británie, Francúzska, USA či ázijských tigrov. Parita kúpnej sily (dáta OECD ) každý rok na Slovensku stúpa a hoci do roku 2008 bol tento rast výraznejší, platí, nie je pravdou, že sa zastavilo dobiehanie vyspelých krajín. Dobiehanie je len pomalšie ako do roku 2008.

OECD


Slovenské elektrárne, opäť bolo predkúpne právo, nekúpil 17 %, mohol kúpiť 17 % Slovenských elektrární, nekúpil a čo sme za to dostali? Figu borovú.

Štát má opciu na (další) 17-percentný podiel v Slovenských elektrárňach, tá je však viazaná na dostavbu Mochoviec - ktorá mešká. Nie je teda pravdou, že týchto 17 percent štát už „ mohol kúpiť”, ako to tvrdí Richard Sulík. Jeho tvrdenie preto hodnotíme ako nepravdivé. Štát vlastní 34-percentný podiel v Slovenských elektrárňach (SE), zvyšných 66 percent vlastní taliansky Enel a český EPH. V roku 2015 podpísalo Ministerstvo hospodárstva a Enel Produzione (dcérska spoločnosť Enel-u) Memorandum o porozumení, v ktorom štát získal opciu na 17-percentný podiel a predkupné právo na všetky akcie SE. Opcia o.i. znamená, že štát môže sám požiadať o odkúpenie vlastníckeho podielu. Predkupné právo si štát môže uplatniť len v prípade, ak by sa predávať rozhodla druhá strana. Memorandum však viaže opciu štátu na viacero podmienok, medzi inými na dostavanie blokov jadrovej elektrárne Mochovce. „ Enel (...) aj spolu s EPH, udelia Ministerstvu právo na kúpu dodatočného podielu akcií v SE, a to až do výšky 17% základného imania SE, ktoré bude uplatniteľné v lehote 6 mesiacov od vydania Konečného povolenia pre EMO Bloky 3 a 4…” Dostavba blokov sa však naťahuje a stále nie sú pripravené na prevádzku.

vlastní podpísalo viaže naťahuje


Sa mi podarilo, zo začiatku aj proti vôli koaličných partnerov, napr. zrušiť Mečiarove amnestie.

Na marcovej schôdzi v roku 2017 za vládny návrh ústavného zákona, ktorým boli zrušené tzv. Mečiarove amnestie, hlasovalo v 3. čítaní dokopy 124 poslancov, vrátane klubov Smer-SD, SNS, Most-Híd, OĽaNO, Sme rodina, časti poslancov SaS aj nezaradených poslanci okolo Miroslava Beblavého. V minulosti akékoľvek návrhy na zrušenie amnestií zmietli koaličné strany zo stola. Opozícia do roku 2017 predložila dokopy 8 návrhov, prešiel až ten deviaty, pri ktorom sa našiel konsenzus naprieč celým parlamentom. Béla Bugár bol jedným z iniciátorov zrušenia amnestií a svojich koaličných partnerov presviedčal , aby tak ako koalícia spravili. Jeho tvrdenie preto považujeme za ešte pravdivé.

hlasovalo predložila bol jedným presviedčal


...to (zmena financovania, pozn.) bola skutočne jedna požiadavka aj z cirkevných kruhov.

Verejná diskusia o zmene financovania cirkví sa vedie už dlhší čas. Posledný záver rokovaní cirkvi a ministerstva kultúry hovorí o zachovaní súčasného modelu financovania. Nenachádzame tak požiadavku cirkvi na zmenu tohto modelu. Výrok preto hodnotíme ako nepravdivý. Poslanec Jarjabek hovorí o požiadavke na zmenu financovania vychádzajúcu z cirkevných kruhov, práve cirkev však tento proces viackrát spomalila. Ešte v roku 2013 mala v rámci práce expertnej skupiny zameranej na zmenu financovania vydať súpis svojho majetku, čo sa dodnes nestalo a údaje si museli zamestnanci ministerstva kultúry hľadať sami. V roku 2014 potom cirkev podmienila zmenu financovania navrátením majetku, ktorý ešte nezískala v reštitúciách v rokoch 1993 a 2005, čím tak zmenu financovania načas zablokovala. Aktuality.sk , august 2014: , ,V rámci toho, keby sa malo nejakým spôsobom meniť financovanie cirkví a náboženských spoločností, katolícka cirkev a všetky ostatné cirkvi, ktoré sú na Slovensku, budú musieť a legitímne položia otázku, čo s majetkom, ktorý cirkvám ešte vrátený nebol." Ministerstvo kultúry ponúklo cirkvi tri možnosti financovania - asignačnú daň, príspevky pre cirkvi podľa počtu jej členov a súčasný model priamej podpory zo štátneho rozpočtu. Záver z rokovaní s cirkvou tlmočil verejnosti minister kultúry Marek Maďarič podľa TASR v tom zmysle, že ,,cirkvi a náboženské spoločnosti na Slovensku sa v zásade prikláňajú k pokračovaniu súčasného modelu ich financovania." Demagog.sk neobjavil požiadavku cirkvi na zmenu financovania, skôr išlo o diskusie a reakcie na návrhy vlády. Preto výrok hodnotíme ako nepravdivý. Dátum zverejnenia analýzy: 09.03.2015 Naspäť Nahlásiť chybu

zachovaní

Aktuality.sk

TASR


My (SaS) sme v roku 2010 v lete hovorili o tom, že Grécko má opustiť eurozónu.

Výrok Jozefa Kollára hodnotíme ako pravdivý, pretože podľa stanoviska strany SaS z 3. mája 2010, navrhovala ako možnú alternatívu riešenia problému Grécka, jeho vystúpenie z menovej únie a bankrot. Je potrebné dodať, že strana SaS ponúkala dve riešenia. Inými slovami, riešenie, ktoré hovorilo o opustení eurozóny lebo len jedno z dvoch možných. Možné riešenie, ktoré zahŕňalo výstup Grécka z eurozóny presadzovali kontinuálne. Je preto pravdou, že aj v lete 2010 strana SaS hovorila o výstupe Grécka z eurozóny.

stanoviska


Keď sa pozriete do médií a toho, o čom vlastne píšu zahraničné médiá, či v Rakúsku, v Čechách, v Maďarsku, v Poľsku, kdekoľvek vlastne v Európe, tak viac-menej je to o tomto istom. Všetci hovoria o tom. Na poslednú chvíľu, chaos (pri zvládaní pandémie - pozn.).

Média spomínaných - aj iných - európskych krajín kritizovali svoje vlády pre chaotické zvládanie pandémie. Tvrdenie Igora Matoviča hodnotíme ako ešte pravdivé. Talianske liberálno-konzervatívne noviny l´Occidentale informovali o tom, ako vláda premiéra Giuseppe Conta prispela k vytvoreniu chaosu svojím zvládaním pandémie. Noviny hovoria o zlyhaní politickej komunikácie. Portál Avvenire píše o nezhodách medzi centrálnou talianskou vládou a regionálnymi vládami, a tiež o hádkach ministra zdravotníctva Roberta Speranza a premiéra Conteho ohľadom času kedy by mali podniky zatvárať. V októbri minulého roku poľské mesto Łódź informovalo o chaose v zdravotníctve. Poľská vláda by podľa mesta mala začať posielať jasné inštrukcie. Médiá kritizovali nedostatok konanie vlády pri zvládaní pandémie, nazvali ho „ festival nekompetentnosti a chaosu.” Maďarské média hovoria o „úplnom chaose, ktorý [premiér] Orbán robí v súvislosti koronavírusom.” Poslanec Szabolcs Szabó kritizoval prístup ministra Miklósa Káslera „nezodpovedný a nepripravený.” Národné združenie novinárov ešte na začiatku pandémie obvinilo vládu z dezinformácií, ticha a cenzúry, a povedalo, že „súčasná forma komunikácie [zo strany vlády] nie je pomocou, ale zdrojom nebezpečenstva.” Kritizovali tiež štýl, akým vláda komunikovala oficiálne čísla o nakazených ČT24 vymenovala viaceré komunikačné zlyhania vlády, ako napríklad odkladanie tlačoviek ministra zdravotníctva, odkladanie dôležitých tlačových konferencií, alebo oznamovanie niektorých opatrení cez sociálne siete. Regionálne nemecké média kritizovali krajinskú vládu v Severnom Porýní-Vestfálsku pre často sa meniace pravidlá. Rozhodnutie o obmedzení fyzickej výučby prišlo len pár dní po tom, ako toto opatrenie krajinská ministerka školstva Yvonne Gebauerová vylúčila. Rakúske médiá hovorili koncom roka o „mismanažmente a zlom výkone” krajiny počas krízy.

informovali píše informovalo kritizovali nazvali hovoria obvinilo Kritizovali vymenovala kritizovali hovorili


Pred dvoma týždňami v týždenníku Politico už bývalý šéf európskej diplomacie, predchodca Kaji Kallasovej, Josep Borrell a Guy Verhofstadt, bývalý premiér, úplne otvorene napísali, že vplyv Európskej únie na medzinárodnej scéne je úplne nulový, pretože sme absolútne nedôveryhodní.

Článok Josepha Borrella a Guya Verhofstadta, publikovaný na portáli Politico Europe, naozaj varuje, že sa Európska únia stáva irelevantným hráčom v medzinárodnom prostredí a to pre nedostatok dôveryhodnosti a jednoty. Výrok Branislava Ondruša preto hodnotíme ako pravdivý. Europoslanec však opomína, že navrhovaným riešením autorov je reforma práva veta pri hlasovaní, s ktorou strana Hlas a samotný Ondruš dlhodobo nesúhlasia.

Bratislav Ondruš odkazuje na článok s názvom „It should be clear by now that Trump isn’t and never will be, an ally,“ ktorý vyšiel 8. septembra 2025 na portáli Politico. Článok hovorí o oslabenej pozícii Európskej únie, ktorá sa podľa autorov stáva akýmsi protektorátom Spojených štátov amerických.

Európska únia sa podľa nich čoraz viac stáva roztrieštenou a slabou, pretože čelí nielen vonkajším hrozbám a tlaku, ale aj rozporom vo vnútri spoločenstva. „Navyše, od Gazy po Náhorný Karabach, zapájanie EÚ do zahraničných konfliktov sa stáva do veľkej miery irelevantné, a to pre nedostatok dôveryhodného medzinárodného postavenia alebo jednoty,“ píše sa v článku.

Autori argumentujú nedostatočnou politickou víziou vrcholných predstaviteľov EÚ a absentujúcou súdržnosťou členských štátov. Hovoria, že k oslabovaniu jednoty Európskej únie prispieva aj stále viac silnejúci hlas populistických aktérov naprieč celou Európou.

Článok však nepoukazuje len na zhoršujúci sa stav Európskej únie, ale ponúka aj riešenia, ako udržať spoločenstvo EÚ dlhodobo stabilné a silné. Podľa autorov je kľúčovým riešením reforma, v ktorej sa má predovšetkým upraviť právo veta pre komplexnejšie a jednoduchšie odsúhlasenia zásadných rozhodnutí. Rovnako dôležité je posilniť obranný systém Európy, ktorý by sa nemal spoliehať len na Spojené štáty americké, ale vybudovať vlastný systém kolektívnej obrany a strategickej autonómie, ktorá dokáže odradiť potenciálne hrozby a posilniť geopolitickú váhu únie.

S takouto zmenou práva veta však Branislav Ondruš a takisto aj strana Hlas-SD dlhodobo nesúhlasia. „Postoj Hlasu je úplne jasný, právo veta bolo, bolo jedným zo základov rozdelenia, rozhodovania keď sme budovali Európsku úniu, keď sme ju rozširovali, takže samozrejme v žiadnom prípade právo veta, myslím si, že na tom existuje dosť veľká zhoda, zaniknúť nemôže,“ povedal Ondruš v máji 2024 v televízii TA3 (v čase od 29:46).

Autori ďalej dodávajú, že sa Európska únia nestáva závislou na Spojených štátoch len v oblasti obrany, ale aj v rámci energetiky a obchodu. Politika Donalda Trumpa pripomína skôr transakčný vzťah, v ktorom Európa figuruje ako tá ústupčivá a závislá, kým USA ťažia zo svojich ekonomických ziskov a čiastočne aj šťastia.

Jedným z riešení pre posilnenie geopolitického vplyvu Európskej únie by podľa Borrella a Verhofstadta mohla byť aj úvaha o EÚ ako federálnom zväzku, ktorý by neobmedzovali požiadavky jednomyseľnosti ani nedostatok riadnych právomocí v oblasti zahraničnej a bezpečnostnej politiky. Jednoznačným záverom autorov však je potreba riešenia krízy Európskej únie, inak jej môže hroziť zánik.

článok nepoukazuje Hlas-SD povedal nestáva


SDĽ-ka bola (vo vláde 1998 až 2002, pozn.). To je právny politický predchodca Smeru.

Mečiar má pravdu v tom, že SMER je právnym nástupcom bývalej SDĽ, strana o tom informuje na svojich (bývalých) stránkach .

stránkach


No prepáčte, ale Kotleba vyhral v druhom kole...

Marian Kotleba bol v roku 2013 zvolený za predsedu Banskobystrického kraja v druhom kole voľby, kedže v prvom kole sa nikomu z kandidátov nepodarilo získať nadpolovičnú väčšinu hlasov . V prvom kole získal Marian Kotleba 21,3 % hlasov a postúpil do druhého kola spolu s nominantom strany Smer-SD, Vladimírom Maňkom, ktorý získal 49,5 % hlasov. V druhom kole vyhral Kotleba s podporou voličov 55,5 %. Vladimír Maňka získal 44,5 %. Výrok hodnotíme ako pravdivý. Dátum zverejnenia analýzy: 06.02.2017 Naspäť Nahlásiť chybu

nadpolovičnú väčšinu hlasov


No v tomto čase napríklad pripravujeme výstavu o sviečkovej manifestácii alebo máme rozbehnutý jeden veľmi zaujímavý projekt "Hľadanie pravdy", ktoré je zameraný pre študentov stredných alebo vysokých škôl.

Novozvolený predseda ÚPN má na mysli výstavu pri príležitosti pripomenutia si sviečkovej manifestácie , ktorá sa má uskutočniť v marci 2013. O príprave výstavy však nie je zmienka ani v médiach, ani na oficiálnej stránke ÚPN. Akcie pri príležitosti spomienky na sviečkovú manifestáciu sa však v marci každoročne konajú. Výstavu na školách pripravuje s partnermi Fórum kresťanských inštitúcii, pri príležitosti 25.výročia, ale neuvádza či v spolupráci s ÚPN.

sviečkovej manifestácie
Fórum


Už samotný Ron Asmus, ktorý je zakladateľ a otcom myšlienky rozširovania NATO v deväťdesiatych rokoch upozorňoval na to, že NATO sa môže rozširovať iba vtedy, keď budú rešpektované legitímne záujmy Ruskej federácie predovšetkým v jej najbližšej oblasti, a samozrejme, nemôže byť právo veta Ruska na rozširovanie NATO, avšak ten proces sa musí stále diať s diskusiou s Ruskom o rešpektovaní záujmov.

Ronald D. Asmus patril k jedným z prvých zástancov myšlienky rozšírenia NATO o krajiny strednej a východnej Európy. Pri rozširovaní bol však zástancom prehĺbenia dialógu s Ruskom a opatrnosti vo vzťahu k jeho bezpečnostným záujmom. V roku 1993 Asmus spolu s kolegami napísal :

„NATO needs to remain sensitive to Russia's security interests and the delicate balance of power in Moscow. As it transforms and expands relations with Central and Eastern Europe, the West should not give Russia the feeling that a new iron curtain is being erected along its western border. As NATO strengthens its links to Central and Eastern Europe, it should expand and deepen its security dialogue with Russia, above all with the Russian military, which still tends to see NATO as an anti-Russian alliance…Extending the alliance eastward should be seen as the West taking a step toward Russia, rather than against it.” V preklade: „NATO si musí zachovať citlivosť voči ruským bezpečnostným záujmom a krehkej rovnováhe moci v Moskve. Západ by popri tom, ako mení a rozširuje vzťahy s krajinami strednej a východnej Európy, nemal dať Rusku pocit, že okolo jeho západnej hranice sa vztyčuje nová Železná opona. Zároveň s posilnením prepojenia so strednou a východnou Európou by malo NATO rovnako rozširovať a prehlbovať aj bezpečnostný dialóg s Ruskom a predovšetkým s ruskou armádou, ktorá má stále sklon vidieť NATO ako protiruskú alianciu. Rozširovanie aliancie na východ by malo pôsobiť ako krok v ústrety Rusku, nie proti nemu.”

zástancov napísal


Úrad pre verejné obstarávanie jednoznačne sa postavilo k systému výberu v nástenkovom, takzvanom nástenkovom tendri, že nebolo porušené nič.

Ako sa uvádza prinajmenšom v správe sme.sk pochybenia pri súťaži našiel aj ÚVO. Konkrétne výhrady ÚVO však k dispozícii nemáme.

správe


Napriek tomu, že tí štváči v médiách, v ruských médiách otvorene, hovoria o tom, že ruské vojská majú ťahať aj na nás a podotýkam a dopĺňam, že napriek tomu, že aj ruská vláda oficiálne už sa nám snaží nadiktovať, s kým sa môžeme brániť a nie v decembri v roku 2021 sme dostali také ultimátum, že máme v podstate stiahnuť všetky západné vojská z nášho územia, takže tá hrozba je reálna.

V ruských médiách sa objavili vyjadrenia podporujúce rozšírenie vojny na Ukrajine aj do ostatných štátov Európy. Slovensko sa podľa týchto médií zapojilo do vojny na Ukrajine tým, že poskytuje opravy vojenskej techniky a zbrane.

Ruský prezident Vladimir Putin pohrozil vojenskou akciou v decembri 2021. Vyhrážal sa prijatím vojensko-technických opatrení, ak sa Severoatlantická aliancia (NATO) priblíži k hraniciam Ruska.

Putin predstavil USA plán bilaterálnych dohôd, v ktorých žiadal , aby NATO nenasadilo a neumiestnilo ďalšie sily do štátov, ktoré sa stali členom Aliancie po roku 1997, čiže aj Slovensko.

Rusko po začatí vojny na Ukrajine označilo mnoho štátov, medzi nimi aj Slovensko, za nepriateľské voči Rusku.

Tento výrok hodnotíme ako pravdivý.

objavili pohrozil žiadal označilo


...táto novela (zákona o politických stranách, pozn.) vychádza aj z nariadenia Európskeho parlamentu a Rady Európy, ktorá umožňuje členským štátom Európskej únie prijímať zásady, ako majú politické strany pôsobiť, dokonca sme sa inšpirovali aj novelou, teda judikátom Ústavného súdu Českej republiky, ktorý hovorí o transparentnosti, o princípe slobody a princípe kontroly.

Andrej Hrnčiar vo svojom výroku pomerne presne parafrázoval dôvodovú správu novely poslancov SNS a SMER-SD. No vzhľadom na to, že zopakoval jej obsahové chyby, výrok hodnotíme ako nepravdivý. Dôvodová správa ( .rtf , s. 7) spomínanej novely sa naozaj okrem iného odvoláva aj na nariadenie Európskeho parlamentu a Rady Európy, ako aj judikát Ústavného súdu Českej republiky. Pokiaľ však ide o dané nariadenie , netýka sa pôsobenia politických strán v rámci jedného štátu EÚ, ale vytvorenia tzv. európskej politickej strany alebo nadácie, ktorá musí mať nadnárodný presah, pričom jej členovia nemusia výhradne sedieť v národnom parlamente, ale napríklad aj v europarlamente. Ide o teda dve rôzne témy. "Politická aliancia môže požiadať o registráciu ako európska politická strana za týchto podmienok: b) aliancia alebo jej členovia musia byť alebo sú zastúpení najmenej v jednej štvrtine členských štátov poslancami Európskeho parlamentu, v národných parlamentoch, regionálnych parlamentoch alebo regionálnych zhromaždeniach, alebo aliancia alebo jej členské strany museli pri posledných voľbách do Európskeho parlamentu získať aspoň v jednej štvrtine členských štátov najmenej tri percentá hlasov odovzdaných v každom z týchto členských štátov." V kontexte novelizácie zákona, o ktorom hovorí Andrej Hrnčiar, nemá toto nariadenie preto žiadny význam nielen spomínať, ale ani uvádzať v dôvodovej správe poslancov, ktorí novelu predkladali. Pokiaľ ide o judikát českého Ústavného súdu, návrh novely zákona poslancov SNS sa odvoláva na rozhodnutie českého Ústavného súdu z roku 1996. Síce sme citované pasáže o princípoch v rozhodnutí nenašli, no je pravda, že spomína voľnú súťaž politických strán, či dôraz na základných demokratických princípoch. Dátum zverejnenia analýzy: 04.06.2018 Naspäť Nahlásiť chybu

.rtf
nariadenie
v rozhodnutí


Ten trend i keď minimálneho, ale pravidelného znižovania nezamestnanosti v podstate od januára minulého roku neustále pokračuje.

Vývoj nezamestnanosti podľa údajov Ústredia práce súhlasí s opisom ministra Richtera. Podľa štvrťročných údajov Štatistického úradu rovnako došlo k poklesu od prvého štvrťroku 2013 do druhého štvrťroku 2014, aj keď sa nejednalo o plynulý pokles. Výrok hodnotíme ako pravdivý. Podľa Štatistického úradu SR za tretí štvrťrok 2014 je miera nezamestnanosti 13,2 %. V prvom štvrťroku 2013 bola miera nezamestnanosti 14,5 %. Miera evidovanej nezamestnanosti na Slovensku podľa mesačných štatistík ÚPSVaR vyzerá nasledovne: Dátum zverejnenia analýzy: 29.09.2014 Naspäť Nahlásiť chybu


Na takej platobnej agentúre bol Tibor Guniš, bol tam skôr než ja som nastúpil prvýkrát za ministra v tej chvíli čo ho prepustili (za Jahnátka, pozn.) zo Slovenska ako z pracovnej pozície na druhú deň nastúpil na rakúsku pôdohospodársku platobnú agentúru do porovnateľnej pozície.

Tibor Guniš pracoval na pozícií riaditeľa sekcie priamych podpôr v slovenskej pôdohospodárskej platobnej agentúre (PPA) minimálne od roku 2004. V PPA skončil v priebehu roku 2012, keďže sa vo výročnej správe za rok 2012 jeho meno už nenachádza. Z. Simon tvrdí, že Guniš mal byť v rakúskej platobnej agentúre byť okamžite prijatý na podobnú, čiže riaditeľskú funkciu. Vo výročnej správe rakúskej platobnej agentúry za rok 2012, ani v štruktúre agentúry z júla 2013 sa jeho meno neobjavuje. Inými slovami, buď Guniš nebol prijatý do rakúskej platobnej agentúry na porovnateľnej funkcii vôbec, alebo až po v auguste 2013, čo nie je ako uvádza Z. Simon: "v tej chvíli ako ho prepustili z PPA". Výrok preto hodnotíme ako nepravdivý. Demagog.SK zistil, že Tibor Guniš pracoval na pozícií riaditeľa sekcie priamych podpôr a zároveň sa podieľal na niektorých projektoch slovenskej pôdohospodárskej platobnej agentúre (PPA). Podľa výročnej správy za rok 2004 (s. 3), ktorá je najstaršia akú zverejňuje PPA, bol v roku 2004 Guniš riaditeľ sekcie priamych podpôr.

pozícií
projektoch
výročnej správy
Simon
výročnej správe
stránky
organizačnej štruktúry
výročnej správe


Vyvolané výdavky pri valorizácii, pri, pri tých platoch napr., však tam sme tiež riešili, že o koľko stúpnu platy učiteľom, sestrám potom išli veľké peniaze išli napr. na lieky. Testovania, o tom sa môžme sporiť, či v tom rozsahu malo zmysel, ale napríklad lieky proti covidu. Ja to vidím na vláde, keď to minister zdravotníctva predkladá, to sú akože palety, normálne som prekvapený, že 5 tisíc, 10 tisíc dávok nejakého lieku a bum, účet 70 miliónov.

Sulík reaguje na tvrdenie Petra Pellegriniho, že súčasná vláda má k dispozícií o 3,5 miliardy eur viac, než tá jeho v roku 2019. Napriek tomu však podľa Pellegriniho tieto peniaze nevyužíva rozumne, Sulík sa bráni vymenovaním výdavkov, ktoré sa objavili počas súčasnej vlády. Nie je však pravdou, že na lieky proti Covidu-19 išlo 70 miliónov eur.

Je pravdou, že vláda sa dohodla na zvýšení platov štátnych zamestnancov, učiteľov a nepedagogických zamestnancov o 3%, čo bude stáť približne 325 miliónov, kým zdravotníkom išlo koncom roka na odmeny 50 705 746€.

Za roky 2021 a 2022 bolo na lieky proti Covidu-19 zatiaľ vyčlenených 99 739 650€. V roku 2021 ministerstvo zdravotníctva zabezpečilo 56 460 liečebných cyklov za 41 396 150€, čo je ďaleko od sumy, ktorú spomína Sulík, výrok preto hodnotíme ako nepravdivý.

zvýšení odmeny zabezpečilo


...strana SMER skončila druhá (v eurovoľbách, pozn.) a stratila jeden mandát (...).

Výrok hodnotíme ako pravdivý na základe oficiálnych výsledkov volieb do EP. Strana Smer-SD skončila vo voľbách do EP skutočne druhá s výsledkom 15,72% za koalíciou PS/SPOLU (20,11%) a pred stranou ĽSNS (12,07%). Navyše, Smer-SD skutočne stratil jeden europoslanecký mandát, keďže v minulom období ich mal 4 ( Monika Smolková, Boris Zala, Vladimír Maňka a Monika Flašíková-Beňová). V tohtoročných eurovoľbách však svoje miesto obhájila len posledná spomínaná europoslankyňa, ku ktorej sa pripojili Miroslav Číž spolu s Róbertom Hajšelom.

druhá


Európska únia nemá vlastnú zahraničnú politiku, ale slepo sleduje to, čo hovoria Spojené štáty. Veď je to úplne evidentné, hovoria to úplne všetci.

Európska únia (EÚ) má vlastnú Spoločnú zahraničnú a bezpečnostnú politiku, ktorú formujú všetky členské štáty spolu s ďalšími inštitúciami EÚ a nie je vždy totožná so zahraničnou politikou Spojených štátov (USA). Často sa stáva, že oba celky vzájomne súhlasia a postupujú podobne. Existujú však aj výnimky, kedy EÚ nesúhlasila s krokmi USA, kritizovala ich či zvolila inú politiku. Výrok Roberta Fica preto hodnotíme ako nepravdivý.

Zahraničnú politiku Európskej únie (EÚ) predstavuje Spoločná zahraničná a bezpečnostná politika EÚ (SZBP EÚ). Je to medzivládna politika, čo znamená, že o nej rozhodujú členské štáty, ktoré o nej v absolútnej väčšine prípadov hlasujú metódou jednomyseľnosti. S každým rozhodnutím musí súhlasiť každý členský štát a každý členský štát môže vetovať ktorýkoľvek krok. Bola založená Maastrichtskou zmluvou v roku 1993.

Fungovanie SZBP EÚ definuje primárne právo EÚ, konkrétne Zmluva o Európskej únii v článkoch 23 až 41 (. pdf , s. 30). Primárne právo predstavuje najmä súhrn hlavných a revíznych zmlúv, ktoré upravujú fungovanie EÚ.

Vzťahy medzi Spojenými štátmi americkými a EÚ definuje zdieľanie spoločných hodnôt akými sú ľudské práva, demokracia či právny štát. Ekonomická spolupráca oboch celkov predstavuje najintegrovanejší hospodársky vzťah na svete.

Demokratické zriadenie, zdieľanie hodnôt a masívna ekonomická spolupráca znamenajú aj veľmi podobné názory v zahraničnej politike. Medzi USA a EÚ a jej členskými štátmi sa však nájdu aj rozdielne postoje.

Viditeľné rozdiely v ostatnom období panovali najmä počas prezidentského pôsobenia Donalda Trumpa.

Ten nariadil odstúpenie USA od tzv. JCPOA , čo je medzinárodná dohoda viacerých významných štátov sveta o jadrovom programe Iránu. EÚ s týmto krokom nesúhlasila a zostáva signatárom jadrovej dohody.

Zahranično-politické a obchodné vzťahy oboch celkov sa líšia aj v otázke Číny. EÚ s Čínou dlhší čas vyjednáva obchodnú dohodu , zatiaľ čo Spojené štáty uvalili na Čínu sankcie a medzi oboma krajinami sa často hovorí o tzv. „obchodnej vojne.“ Postoj EÚ sa však časom zbližuje s tým americkým - Únia taktiež uvalila sankcie na štyroch čínskych predstaviteľov a prehodnocuje svoju politiku voči tejto krajine.

Ficov výrok z uvedených dôvodov hodnotíme ako nepravdivý.

predstavuje pdf definuje predstavuje odstúpenie JCPOA nesúhlasila vyjednáva dohodu uvalili sankcie prehodnocuje


Veď pán Kováčik bol zvolený veľkou väčšinou, bol nominant SDKÚ v roku 2004 a veľkou väčšinou všetkých poslancov bol zvolený. Potom bol volený v parlamente viacerými.

Dušan Kováčika zvolili za špeciálneho prokurátora dohromady trikrát.

Poslanci NR SR zvolili Kováčika za špeciálneho prokurátora prvý raz v máji 2004. Zo 138 prítomných poslancov parlamentu zaňho hlasovalo 118 zákonodarcov.

Kováčika na post nominoval vtedajší generálny prokurátor Dobroslav Trnka. Táto informácia vzbudzuje dojem nestraníckej nominácie do funkcie. Samotného Trnku však na post nominoval poslanec za SDKÚ Ivan Šimko, čo spája osobu Kováčika s touto politickou stranou.

V apríli 2009 získal v tajnej voľbe 117 hlasov z prítomných 139 poslancov a stal sa špeciálnym prokurátorom po druhýkrát.

Po tretíkrát ho do funkcie poslanci zvolili v máji 2014, kedy Kováčik získal podporu 92 zo 118 prítomných zákonodarcov.

Tento výrok hodnotíme ako pravdivý. Kľúčovou informáciou je, že Kováčika na post špeciálneho prokurátora navrhol nominant SDKÚ Dobroslav Trnka, čím sa jeho osoba prepája so samotnou politickou stranou.

zvolili nominoval získal zvolili


Práve na základe kontrol z toho obdobia 2006-2009, sa zistilo, že sú tam stovky percent predražení (opravy havárií, pozn.).

Frešo sa odvoláva na kontrolu BSK zameranú na obdobie od 1. januára 2006 do 31. decembra 2009. V prípade zákaziek, ktoré možno označiť ako opravy havarijného stavu (výmena okien a zateplenie budovy) bol rozdiel v neprospech objednávateľa (BSK) v stovkách percent. Výrok hodnotíme ako pravdivý Podľa Správy o výsledku kontroly 2009, na Úrade BSK došlo v rokoch 2006 až 2009 k viacerým pochybeniam v oblasti verejného obstarávania. V závere správa (s. 27 - 28) zhŕňa výsledky kontroly, kde okrem všeobecných pochybení uvádza aj niektoré konkrétne finančné škody (pozn. - uvádzame cenový a percentuálny rozdiel medzi cenou uhradenou BSK a cenou nezávislého dodávateľa): - zmluva na dodanie technológie do kuchyne: rozdiel v neprospech objednávateľa (BSK) 12 361,63 EUR - 160% - zákazka na výmenu okien : rozdiel v neprospech objednávateľa (BSK) 386 966,42 EUR - 1352% -.zákazka na dodanie plota: rozdiel v neprospech objednávateľa (BSK) 127 123,22 EUR - 444% - zákazka na zateplenie budovy : rozdiel v neprospech objednávateľa (BSK) 122 597,26 EUR - 405% Dátum zverejnenia analýzy: 19.11.2013 Naspäť Nahlásiť chybu

Správy


Ak sa ukázalo vo Švajčiarsku, že manželka guvernéra švajčiarskej centrálnej banky robila v /nezrozumiteľné/ fonde a robila operácie na švajčiarsky frank americký dolár, tak guvernér centrálnej banky Švajčiarska odstúpil.

( TASR , 9. januára 2012) " Guvernér Švajčiarskej národnej banky (SNB) Philipp Hildebrand rezignoval na svoju funkciu. Za jeho odstúpením je škandál týkajúci sa kontroverzného devízového obchodu, ktorý vlani v auguste uskutočnila jeho žena. ...Hildebrand sa musí brániť pred obvineniami zo zneužitia informácií. Jeho manželka Kashya, bývalá maklérka hedžového fondu, ktorá v súčasnosti vedie galériu v Zürichu, 15. augusta 2011 nakúpila doláre za 400.000 CHF (329.516 eur). Tri týždne po tom SNB oznámila opatrenia, ktoré oslabili frank. O niekoľko týždňov neskôr doláre predala so ziskom okolo 70.000 CHF. Transakcie sa uskutočnili zo spoločného rodinného účtu." ( BBC , 9.januára 2012) " The chairman of the Swiss National Bank (SNB), Philipp Hildebrand, has resigned with immediate effect . It follows revelations his wife Kashya bought $504,000 (GBP323,024) in August, three weeks before the central bank intervened to cap the Swiss franc." Je pravdou, že guvernér Švajčiarskej národnej banky rezignoval kvôli podozreniam súvisiaci s devízovou špekuláciou jeho ženy. Dátum zverejnenia analýzy: 23.01.2012 Naspäť Nahlásiť chybu

TASR BBC


(...) Národná rada to (prípadnú potrebu ďalších financií na mzdy, pozn.) vyriešila uznesením, ktoré hovorí o tom, že majú sa všetky prípadné požiadavky vykryť z kapitoly ministerstva zdravotníctva.

Do uznesenia o štátnom rozpočte na rok 2016 a o návrhu verejného rozpočtu na obdobie 2016-2018 sa skutočne dostala časť, ktorá hovorí o tom, že v prípade potreby navýšenia mzdy zdravotníckym pracovníkom, na to budú použité prostriedky z rozpočtovej kapitoly ministerstva zdravotníctva. Na túto časť odkazoval aj minister zdravotníctva Čislák v tejto diskusii. Pôvodný návrh rozpočtu túto položku neobsahoval, je to poslanecký návrh (.pdf) poslancov za SMER-SD Daniela Duchoňa a Richarda Rašiho. Návrh prešiel so 111 hlasmi za z celkových 130 hlasujúcich poslancov. Návrh žiada doplniť do návrhu rozpočtu ďalší bod, v ktorom sa od vlády SR žiada, aby garantovala, že financovanie výdavkov, ktoré súvisia s aplikáciou novely zákona o poskytovateľoch zdravotnej starostlivosti, zdravotníckych pracovníkoch a stavovských organizáciách v zdravotníctve " je zabezpečené v rámci limitov výdavkov kapitoly Ministerstva zdravotníctva SR na rok 2016 vrátane odhadovaných výdavkov na úpravy platov ostatných zdravotníckych pracovníov vrátane zdravotných sestier na úrovni 55 mil. eur ročne. " Z hlasovania za tento pozmeňujúci návrh vyplýva, že za hlasovali aj niektorí opoziční poslanci. Niektorí z opozície zase kritizujú taký krok vlády, spolu aj s poslancom Viliamom Novotným. On sa zdržal hlasovania a svoj kritický postoj vyslovil aj v blogovom príspevku potom, ako uznesenie prešlo .

uznesenia
poslanecký návrh
prešiel
kritizujú
blogovom príspevku
prešlo


Do augusta 2016 musí vláda (podľa zákona, pozn.) navštíviť zostávajúcich 11 okresov (z 12 pozn.), ktoré sú stanovené v zákone. A musí stanoviť sumu peňazí ako aj konkrétny plán.

V spomínanom zákone sa nepíše, že vláda má do augusta 2016 navštíviť jednotlivé okresy, ale že jednotlivé okresy majú predložiť svoje plány do termínu 9 mesiacov (od konca decembra 2015) od potvrdenia splnenia daných podmienok. Výrok hodnotíme ako nepravdivý.

SMER-SD na svojej programovej diskusii vo februári 2016 hovoril o schválenom zákone na zníženie regionálnych rozdielov:

"Schválili sme zákon o pomoci najmenej rozvinutým okresom , vycestovali sme do Kežmarku a schválili sme tam akčný plán. V rokoch 2016 a 2017 musí vláda navštíviť ďalších 12 okresov," avizoval.

Vláda sa podľa jeho slov zaviazala , že v ďalšom volebnom období bude mať 11 výjazdových zasadnutí práve v týchto okresoch. Ide o Lučenec, Poltár, Revúca, Rimavská Sobota, Veľký Krtíš, Sabinov, Svidník, Vranov nad Topľou, Rožňava, Sobrance a Trebišov. Vládu a zástupcov samospráv teraz čaká spracovanie akčných plánov na mieru pre zostávajúcich 11 okresov. "Je to inštitút zakotvený v zákone, schvaľuje ho vláda.

Zákon o podpore najmenej rozvinutých okresov bol, schválený 11.11 2015 a je platný od 1.12.2015.

Jednotlivé akčné plány pre spomínané regióny už sú rozpracované - napríklad Rožňava alebo Poltár . Veľká časť z okresov však ešte len má v pláne spracovať úvodnú časť návrhu plánu - napríklad Lučenec až v júli 2016. Ak spĺňa okres podmienky zákona a dostane oznámenie o splnení podmienok do 31.12. 2015, má podľa § 10 daného zákona 9 mesačnú lehotu na predloženie akčného plánu - to znamená do konca septembra 2016 majú okresy čas na predloženie svojho akčného plánu. Fico nesprávne informuje o augustovom termíne a zároveň nepresne, že vláda musí do augusta navštíviť jednotlivé okresy.

zákone
diskusii
najmenej rozvinutým okresom
zaviazala
Zákon
Rožňava
Poltár
Lučenec


„Však v Afrike nemajú vysoké školy, ktoré by, by dokázali alebo vôbec vzdelávací systém, ktorý by dokázal tých ľudí vzdelať.“

Výrok sme overovali v relácii O5M12 31.mája 2015. K tejto téme sme napísali aj komentár do Denníka N. Aj napriek tomu, že priemerná miera vzdelanosti a gramotnosti dospelých a mladistvých v krajinách severnej Afriky (a Blízkeho Východu) je nižšia než v krajinách EÚ, tvrdenie predsedu strany SaS, že "v Afrike nemajú vysoké školy (...) alebo vôbec vzdelávací systém", je chybné. Nehovoriac o tom, že uvádzať Afriku pri jej celkovom počte 54 štátov je v rámci danej argumentácie nekorektné. Tento výrok preto hodnotíme ako nepravdivý. Údaje Ústrednej spravodajskej služby (CIA) preukazujú, že miera gramotnosti (prevažne definovaná ako schopnosť čítať a písať) je v krajinách severnej Afriky rozdielna a siaha od 68,5 % v Maroku až po 91 % v Líbyi, pričom priemerná celosvetová gramotnosť sa pohybuje okolo 86,1 %. Ďalšími krajinami, ktoré čítajú veľké počty utečencov do krajín EÚ sú aj Sýria a Eritrea, v ktorých sa priemerná gramotnosť nachádza na úrovni 86,4 % a 73,8 %. Čo sa týka ostatných krajín afrického kontinentu, aj napriek tomu, že v súvislosti s masovou emigráciou do EÚ sa o nich nehovorí, krajiny ako Juhoafrická republika, Rovníková Guinea, alebo aj krajiny Blízkeho Východu ako sú Saudská Arábia, Spojené Arabské Emiráty, či Kuvajt, dosahujú priemernú gramotnosť nad 90 %. V súvislosti s vysokým školstvom v krajinách Afrického kontinentu, samotná existencia Asociácie afrických univerzít (AAU) dokazuje, že vzdelávanie aj tohoto stupňa tu existuje. Táto asociácia bola v roku 1967 založená v Marockom meste Rabat a v súčasnej dobe zastrešuje takmer 290 univerzít, pričom práve 64 ich je v krajinách severnej Afriky. Napríklad, podľa uznávaného Šangajského rebríčka sa v roku 2014 umiestnila Univerzita v Káhire medzi top 500 vysokými školami na svete (ani jedna slovenská univerzita sa v tomto rebríčku nenachádza). Na africkom kontinente, konkrétne v Maroku sa nachádza aj najstaršia kontinuálne fungujúca univerzita na svete, Karueein, ktorá bola založená v roku 859 n.l. Pre porovnanie, najstaršia európska univerzita bola založená v roku 1055 v Bologni. Štúdie venujúce (.pdf) sa zloženiu africkej imigrantskej komunite v EÚ upozorňujú na to, že je " nemožné generalizovať afrických migrantov v Európe z hľadiska ich pracovných prospektov a výsledkov ." Zloženie podľa ekonomickej aktivity či úrovne vzdelania sa mení podľa domovskej krajiny ale aj štátu EÚ v ktorom africkí migranti pôsobia. Taktiež treba poznamenať, že značná časť migrantov do EÚ prichádza práve kvôli práci a štúdiu, a po troch až desiatich rokov sa vracajú do domovských krajín, a tak nie sú záťažou pre sociálne systémy európskych štátov. Dátum zverejnenia analýzy: 27.12.2015 Naspäť Nahlásiť chybu

O5M12
Denníka N.
gramotnosti
asociácia
Káhire
nachádza
Štúdie
venujúce


Tak ešte aj výdavky alebo tie limity zverejnili tak, že sa z nich nedá poriadne nič vyčítať, lebo sú tam neni rozdelené kategórie ako sú eurofondy a samotný štátny rozpočet, ale čo ja tvrdím je, vzhľadom na to, že vláda vôbec nemá žiadne zázračné riešenie a len blafovala pred voľbami a svojim spôsobom jasne oklamala voliča v tom, že čo bude robiť.

nie je žiaľ jasné, o čom poslanec Počiatek hovorí. Možno diváci pochopili kontext.


Momentálne buspruh sa nachádza iba na Klokočine (mestská časť Nitry, pozn.)...

Prvý pruh vyhradený pre autobusy MHD v Nitre bol vytvorený začiatkom októbra 2008 na Hviezdoslavovej triede, ktorá sa nachádza na Klokočine. O ďalších buspruhoch mesto Nitra neinformovalo, môžeme teda vychádzať z toho, že sa jedná o jediný pruh vyhradený pre autobusy. Výrok preto hodnotíme ako pravdivý. Dátum zverejnenia analýzy: 27.10.2018 Naspäť Nahlásiť chybu

vytvorený


Ja som sa pánovi Lazárovi ospravedlnil v parlamente, ponúkol som mu, že to aj tu zopakujem, keď teda prejaví záujem, záujem neprejavil.

Podľa denníka SME sa Richard Sulík 23. marca 2011 v pléne ospravedlnil poslancovi a bývalému šéfovi Teplární Košice (TEKO) Ladislavovi Lazárovi (Smer-SD). Sulík totiž začiatkom marca v televízii Markíza v relácii Na telo povedal nepravdivé informácie o znížení Lazárovho platu v TEKO tesne pred voľbami. Pred hlasovaním NR SR sa Sulík ospravedlnil. "Osobne sa ospravedlňujem kolegovi Lazárovi za to, že som zverejnil nepravdivú informáciu. Prepáčte, mrzí ma to." Podľa Hospodárskych novín Sulík navrhol verejné ospravedlnenie: "Ak budete aj naďalej požadovať ospravedlnenie priamo v televízii Markíza, dajte mi to vedieť."

SME
Hospodárskych novín


Ak ide o vyjadrenie nejakej inštitúcie, tak v takom prípade sú oficiálne protesty nielen my, ale aj Česká republika oficiálne protestovala proti tomu, čo bolo odvysielané.

Rossija 1 odvysielala 23. mája dokument, kde hovorí, že invázia krajín Varšavskej Zmluvy do Československa z roku 1968 zabránila vstupu vojsk NATO na územie ČSSR. Ministerstvo zahraničných vecí vydalo vyhlásenie , kde protestuje voči obsahu filmu. Český minister zahraničných vecí Lubomír Zaorálek taktiež odsúdil obsah sporného dokumentu a dokonca si pozval ruského veľvyslanca,aby s ním problém prediskutoval. Výrok hodnotíme ako pravdivý.

odvysielala
zabránila
vyhlásenie
odsúdil
rozprával
Boris Jeľcin
Vladimír Putin.


...máme historicky najnižšiu nezamestnanosť (...) stúpajú príjmy Sociálnej poisťovne. Máme historicky najvyššiu zamestnanosť, vôbec akú sme kedy mali.

Podľa údajov ŠÚ SR je skutočne nezamestnanosť k prvému kvartálu roku 2017 najnižšou v histórii merania (od 1994), a to 8,7 %. Hoci celkové príjmy Sociálnej poisťovne v roku 2016 oproti roku 2015 veľmi mierne klesli, príjmy od zamestnancov skutočne narástli. Miera zamestnanosti je k prvému kvartálu 2017 taktiež historicky najvyššia, má hodnotu 54,7 %. Výrok Roberta Fica preto hodnotíme ako pravdivý. Mieru nezamestnanost i je možné vykazovať viacerými spôsobmi. Jedným je VZPS („Výberové zisťovanie pracovných síl“), ktoré vykonáva Štatistický úrad SR na základe metodiky EUROSTAT-u, tou druhou možnosťou sú údaje Ústredia práce, sociálnych vecí a rodiny (ÚPSVaR). Druhý menovaný zabezpečuje evidenciu nezamestnaných a jeho štatistika sa opiera " ... o počet evidovaných nezamestnaných na jednotlivých úradoch práce, ktorí sú tam na princípe dobrovoľnosti" .

nezamestnanost
nezamestnaných
.xlsx
údajov
údajov
Celkové príjmy
23. apríla 2017
15. januára 2017
30. apríla 2017


Nenávisť na základe sexuálnej orientácie sa týmto iba priraďuje k iným nenávistiam, ktoré už v zákone sú. Na základe rasovej neznášanlivosti napríklad. To znamená, že to nie, že iba táto skupina a nič iné. Tam už niektoré boli vymenované napríklad rasa a sexuálna orientácia sa k nim pridala.

V trestnom zákone 300/2005 (pdf. str 27) sú, tak ako tvrdí Martin Poliačik spomenuté skupiny, ktoré spadajú do kategórie osobitých. (t.j. trestný čin spáchaný na týchto osobách sa posudzuje na základe osobitého motívu páchania trestného činu). Osobitým motívom páchania trestného činu sa považuje trestný čin z národnostnej, etnickej alebo rasovej nenávisti alebo nenávisti z dôvodu inej farby pleti . K týmto po novom pribudla nenávisť pre sexuálnu orientáciu .


Hovoriť o lotérii ako o fiasku, je to relácia, ktorá trhá rekordy sledovanosti, dlhodobé dlhodobé rekordy sledovanosti, takže nehovorme o fiasku. 1 155 000 ľudí je zaregistrovaných už v tom bubne, ktorý dnes večer sa tam znova budú budú krútiť, to je viac ako 26 % dospelých na Slovensku, ktorí sa vlastne mohli zúčastniť lotérie.

Žrebovanie očkovacej prémie s názvom „Byť zdravý je výhra” sa opakovane dostalo na pozíciu najsledovanejšieho programu dňa. V čase výroku Igora Matoviča bol najaktuálnejším tretí priamy prenos z 29. augusta 2021, sledovalo ho 806-tisíc divákov. Sledovanosť relácie rastie, čoho dôkazom bolo aj vysielanie z 5. septembra, ktoré malo zatiaľ najvyššiu sledovanosť, a to 809-tisíc divákov prostredníctvom televíznych obrazoviek. Podľa informácií o počte zaregistrovaných, ktoré boli zverejnené Ministerstvom financií 2. septembra, bol počet ľudí prihlásených do žrebovania viac ako 1 130 000 . Lotérie sa môžu zúčastniť občania Slovenskej republiky vo veku nad 18 rokov. Podľa údajov Štatistického úradu žilo na Slovensku k 31. decembru 2020 celkovo 5 459 781 obyvateľov, z toho 4 431 608 dospelých. Údaj Igora Matoviča 1 155 000 (ako aj údaj z 2. septembra) predstavuje asi 26 percent počtu občanov starších ako 18 rokov. Tvrdenie Igora Matoviča preto hodnotíme ako pravdivé.

opakovane
dostalo
z
dôkazom
1 130 000
údajov


...sme presadili registrované partnerstvo cez veto prezidenta Klausa...

Je pravda, že sa registrované partnerstvá presadili v Českej republike cez veto vtedajšieho prezidenta Václava Klausa. Registrované partnerstvá sa v Česku uzákonili v roku 2006. Skupina poslancov predložila snemovne návrh 29. apríla 2005. Zákon bol schválený a k prezidentovi na podpísanie bol doručený 2. februára 2006. Prezident zákon nepodpísal a 16. februára 2006 ho vrátil späť snemovni. Hlasovanie v snemovni nasledovne prebehlo 15. marca 2006, pričom snemovňa trvala na pôvodnom znení zákona. Zákon bol opätovne schválený a prezidentovo veto bolo prelomené 20. marca 2006. Zákon bol 3. apríla 2006 uverejnený v zbierke zákonov .

nepodpísal
schválený
zbierke zákonov


Strana maďarskej komunity má 11 poslancov, má absolútne legálne právo na podpredsedu. Smer má 12 poslancov. (Zastupiteľstvo TTSK, pozn.)

Tibor Mikuš uvádza správne počet kandidátov za strany SMK a SMER-SD, ktorí boli zvolení za poslancov Zastupiteľstva TTSK. V aktuálnych voľbách do VÚC 2013 získala strana SMK 11 mandátov a strana SMER-SD 12 mandátov v TTSK.

získala


7 miliárd investičných peňazí (V prípade pôžičky, pozn.), ešte by sme boli na 55% percentách zadlženia k pomeru HDP. Ešte by sme vždy boli vzorovou ekonomikou vo vzťahu k Francúzsku aj Rakúsku, pretože ten strop bol nastavený, že sa národ môže zadĺžiť do 60% HDP.

Ak by si Slovensko požičalo 7 miliárd eur, dlh by stúpol na asi 55 % HD - a stále by bol menší ako dlh Francúzska či Rakúska. Tvrdenie Andreja Danka hodnotíme ako pravdivé. Podľa údajov Eurostatu bol dlh slovenskej verejnej správy v roku 2018 48,94 % hrubého domáceho produktu (HDP). Prípadné navýšenie dlhu o sedem miliárd by hrubý dlh zvýšilo približne o 6 % HDP - dostal by sa teda na úroveň približne 55 % HDP. Dlh verejnej správy Francúzska sa v roku 2018 vyšplhal na 98,4 % HDP, v Rakúsku dosiahol 73,8 %. Európske pravidlá (Pakt stability a rastu) dovoľujú členským krajinám zadĺžiť sa maximálne na úroveň 60 % HDP. Okrem toho na Slovensku platí tzv. dlhová brzda. Tá sa aktivuje , keď štátny dlh prekročí hranicu 50% HDP. Na tejto úrovni je nastavená preto, lebo Slovensko je ako malá a otvorená ekonomika viac závislá od turbulencií na finančných trhoch. V závislosti od miery prekročenia pozná dlhová brzda päť sankčných pásiem. Ak by štátny dlh Slovenska stúpol na hodnotu 55 %., krajina by sa ocitla v druhom sankčnom pásme. V ňom podľa zákona „vláda predloží na rokovanie NR SR návrh opatrení, ktorými by sa malo zabezpečiť zníženie dlhu a znížia sa platy členov vlády na úroveň predchádzajúceho roka.”

bol navýšenie Francúzska Rakúsku pravidlá aktivuje


Premiér spochybnil minulý týždeň, či Slovenská republika je právny štát a dokonca povedal, že nebude právnym štátom, kým sa nezlepší ekonomická situácia.

Výrok hodnotíme ako pravdivý, pretože Robert Fico odpovedal moderátorovi 16. marca 2013 v relácii Sobotné dialógy na otázku, či je Slovensko štandardný právny štát jednoznačne: " Nie. "( SME , 20.3.2012) K tejto téme sa premiér vyjadril už v roku 2006: "Ak si zoberiem konkrétneho človeka, ktorý sa dostane do vážneho právneho problému a má záujem si tento vážny právny problém presadiť, tak sa dostáva do obrovských ťažkostí. Ak porovnáme tie ťažkosti s inými krajinami, tak musím povedať, že Slovensko nie je štandardný právny štát," V Sobotných dialógoch premiér povedal, že ľuďom s vyšším platom sa podľa neho dostáva pred súdmi viac spravodlivosti, pretože si vedia zaplatiť lepších advokátov. "Pokiaľ nebude na Slovensku životná úroveň, ktorá bude primeraná krajinám západnej Európy, ťažko môžeme hovoriť o štandardnom právnom štáte," vyhlásil Fico. O štandardnom právnom štáte je podľa Fica možné hovoriť predovšetkým vtedy, keď ľudia majú ekonomické zázemie, aby sa tak mohli domôcť ľudských práv.

SME


Ak to hlasovanie (o zvýšení dane z piva, pozn.) hneď ten deň, aj dnes na sneme ja som vyjadril skôr výhradu, že to bolo individuálne rozhodnutie jednotlivých poslancov.

Nepodarilo sa nám nájsť prepis alebo záznam zo snemu KDH, ale to, že išlo o individuálne rozhodnutie jednotlivých poslancov KDH tvrdí od stredy , kedy sa hlasovalo.

KDH tvrdí od stredy


My sme schválili 0,4%, v Maďarsku je 0,5 %, čo je najvyššia v Európe a Smer navrhoval 0,7%, pričom naše analýzy ukazovali, že by to bolo kontraproduktívne. Že by sme nedostali viac peňazí, ale zároveň by nám peniaze unikali, pretože veľké korporácie, ktoré majú svoje pobočky napríklad v Čechách, napríklad v Rakúsku, v Čechách nie je žiadna takáto daň, v Rakúsku je desätinová oproti maďarskej, jednoducho by presúvali svoje depozitá do týchto krajín a prišli a jednoducho dôsledky by boli nie že pozitívne, ale negatívne.

Ekonomickú analýzu o ktorej hovorí Mikloš sa nám dohľadať nepodarilo. Výrok preto klasifikujeme ako neoveriteĺný.

správu TASR


Vláda Ivety Radičovej mala v programovom vyhlásení vlády previerky. Veľmi dobre viete, že model ale nikdy nepoložila na stôl, takže neviete, akú sme mali predstavu.

V programovom vyhlásení vlády Ivety Radičovej na roky 2010 až 2014 sa v kapitole 4.1 Spravodlivosť uvádza: "Vláda SR navrhne zavedenie povinných bezpečnostných previerok pre sudcov, ako aj pre kandidátov na sudcov." Tvrdenie Lucie Žitňanskej, že Radičovej vláda sa k takýmto zmenám nedostala, potvrdzuje aj vyjadrenie Jána Figeľa z debaty v programe O 5 minút 12 ( SITA ). Figeľ pripustil, že sa teraz spoluprácou so Smerom snažia dobehnúť plnenie programu, ktorý sa počas vlády Ivety Radičovej nestihol naplniť: "´ My sme už v Radičovej vláde tvrdili, že treba previerky, resp. pre zákonnú úpravu hodnotenia výkonu funkcie sudcov vrátane možnosti straty funkcie sudcu, ak sa preukáže, že ten výkon nie je adekvátny a vlastne neznamená spoľahlivosť sudcu.´ Podľa jeho slov plnia program, ktorý za bývalej vlády nestihli. "

programovom vyhlásení vlády
SITA


My si pamätáme všetci aj tú éru ministra Kaliňáka, keď zastrešoval antikorupčný program a v prvej fáze chcel spolupracovať s Transparency a nakoniec to nebola veľmi úspešná spolupráca.

Podľa správy TASR z 30.9.2008 šéfka slovenskej Transparency International Emlília Sičáková-Beblavá opustila v roku 2008 Pracovnú skupinu k aktualizácii Národného programu boja s korupciou . Tento svoj krok odôvodnila tým, že pracovná skupina v podstate nepracuje. Samotná organizácia Transparency International hodnotí boj vlády Roberta Fica s korupciou ako slabý a neúčinný . Vláda R.Fica podľa nich neschválila svoj protikorupčný program a vo vláde neexistoval minister, ktorý by bral vládnu protikorupčnú agendu za významnú súčasť svojej práce. Z uvedeného vyplýva, že Transparency International zo začiatku vlády spolupracovala s vládou Roberta Fica a táto spolupráca skutočne nedopadla dobre. Výrok hodnotíme ako pravdivý. Dátum zverejnenia analýzy: 26.03.2012 Naspäť Nahlásiť chybu

správy hodnotí


Tak jednak vidíme napríklad posledné prieskumy povedzme niektorých agentúr, že už tretíkrát strana Most-Híd si polepšila v tých prieskumoch.

Na základe volebných prieskumov agentúr nemožno povedať, že by sa preferencie strany Most-Híd zvyšovali pri výskumoch aspoň dvoch agentúr. V tabuľke sú viditeľné poklesy preferencií z novembra na december 2015 pri agentúrach Focus a Median SK a v prípade agentúry Polis a AKO je pokles preferencii z decembra na január 2016. Podľa ASA tiež preferencie strany nemajú stúpajúcu tendenciu. Výrok preto hodnotíme ako nepravdivý. Je však viditeľný kontinuálny nárast preferencií v posledných troch výskumoch agentúry Focus, kde by Most-Híd podľa ich prieskumu z februára 2016 získal 8%. Prehľad výskumov je dostupný tu a tu . Dátum zverejnenia analýzy: 15.02.2016 Naspäť Nahlásiť chybu

februára 2016
tu
tu


..v poslednom čase sa investuje do didaktického prostredia len cez eurofondy.

Podobný výrok o financovaní didaktických pomôcok sme overovali 17. januára 2016. Súhrnné informácie o tom, koľko finančných prostriedkov ide na didaktické pomôcky či už zo štátneho rozpočtu alebo z eurofondov, sa nám nepodarilo nájsť. Štátny rozpočet v tomto nie je dostatočne špecifický a ani na stránkach Ministerstva školstva, vedy, výskumu a športu SR sme tieto informácie nenašli.

17. januára 2016.
Štátny rozpočet


Minister životného prostredia minul namiesto 20 miliónov eur z enviromentálneho fondu 29 miliónov eur.

Na základe verejne dostupných zdrojov Demagog.sk nevie overiť tvrdenie ministra financií. Výrok hodnotíme ako neoveriteľný.


Keď sa pozrieme do Holandska, Wilders, takisto je zapájaný do života parlamentu (...) V nemeckých krajinských parlamentoch sú zase vytláčaný úplne na okraj.

Podľa britského denníka The Guardian , Nemecká národnostne-demokratická strana (NPD), taktiež zastávajúca pozíciu krajnej pravice, momentálne znovu čelí snahe o zrušenie strany. " Horná komora parlamentu tvrdí, že táto strana je rasistická a antisemitská, a predstavuje hrozbu nemeckému demokratickému zriadeniu. " O podobný zákaz strany sa usilovali už medzi rokmi 2001 a 2003.

Obe strany nemajú členov vo výboroch ani v nemeckom parlamente.

Poliačikov výrok týkajúci sa toho, že vládne strany rôznych krajín EÚ reagujú na prítomnosť a dvíhajúcu sa podporu krajne pravicových strán rôzne, je pravdivý. Zatiaľ čo holandský politik Geert Wilders sa aktívne zapája do politických debát, nemeckí lídri sa snažia o vytlačiť pravicové strany, akými sú NPD a AfD, do ústrania.

Reuters
obvineniu
výborov
Deutsche Welle
Alternatíva pre Nemecko
The Guardian
členov


... DPH-čku vždy zvyšovala pravicová vláda. To bolo zaujímavé, vždy to bola pravica (...) my sme prišli, to bolo počas minulého vládneho obdobia a sme vytvorili okruh potravín, na ktoré sme dali zníženú sadzbu DPH na 10%.

Od vzniku Slovenskej republiky v roku 1993 došlo k zvýšeniu sadzby DPH z pôvodných 23 % na 25% prvýkrát v roku 1994 . Ak však berieme do úvahy len obdobie od vstupu Slovenska do Európskej únie, s reformou týkajúcou sa zvýšenia sadzby dane z 19 % na 20 % od januára 2011 prišla pravicová vláda vtedajšej premiérky Ivety Radičovej. V rámci šetriaceho balíčka bola taktiež zrušená znížená šesťpercentná sadzba dane na predaj poľnohospodárskych produktov "z dvora". Zvýhodnená desaťpercentná DPH na knihy, lieky a vybrané zdravotné pomôcky zostala zachovaná. Počas tretej vlády Róberta Fica bola prijatá novela zákona znižujúca DPH na vybraný okruh potravín z 20 % na 10 % (. PDF , str. 116) ako súčasť hlavných opatrení sociálneho balíčka. Môžeme teda považovať výrok za pravdivý. Dátum zverejnenia analýzy: 05.10.2018 Naspäť Nahlásiť chybu

1994 zvýšenia vláda vlády PDF


Pracujeme intenzívne na tzv. štandardných diagnosticko-terapeutických postupoch. (...)  teraz ich máme okolo dvadsať tých špecializácií, pracujeme s odbornými spoločnosťami, (...) a dokonca robíme s Českou republikou, sme v popredí pred nimi, ale dohodli sme sa už bilaterálne, že budeme robiť spoločne...

Je pravdou, že ministerstvo pracuje na tzv. štandardných diagnosticko-terapeutických postupoch a spolupracuje s Českou republikou či odborníkmi z oblasti zdravotníctva. Podľa dostupných zdrojov je špecializácii doposiaľ 15, nie je dostupná žiadna bilaterálna zmluva a tiež nevieme overiť v čom máme byť pred Českou republikou v popredí. Výrok preto hodnotíme ako neoveriteľný. Ministerstvo zdravotníctva SR (MZ) vydáva tzv. štandardné diagnostické a terapeutické postupy (ŠDTP). ( .pdf , s. 6) Podľa HPI sú to: " ... jasne definované a spísané smernice, ktorých úlohou je sprevádzať a smerovať rozhodnutia pri stanovovaní diagnóz, predpisovaní liečby ako aj celkového manažmentu v rôznych oblastiach zdravotníctva. Štandardné postupy sú nástrojom procesnej zložky kvality. ". Práca na ŠDTP vyplýva z programového vyhlásenia vlády: „Dosiahnuť chce (vláda, pozn.) optimálnu dostupnosť poskytovanej zdravotnej starostlivosti, podľa schválených diagnostických a liečebných postupov prostredníctvom garantovaných kategorizovaných výkonov.“ ( .pdf, s. 44) Zmienku nájdeme aj v programe Ministerstva financií „Hodnota za peniaze“, kde je jedným z opatrení práve „Zavedenie štandardných diagnostických a terapeutických postupov“ ( .pdf , s. 9). Vo vestníkoch MZ môžeme tiež sledovať opakované zmienky problematiky. V septembri 2016 napr. vyšlo „Odborné usmernenie Ministerstva zdravotníctva Slovenskej republiky, ktorým sa určuje metodika pre tvorbu a implementáciu štandardných diagnostických postupov a terapeutických postupov“ ( .pdf, s. 1). V júli 2017 sa vo vestníku nachádza aj kapitola „Štatút Odborných pracovných skupín Ministerstva zdravotníctva Slovenskej republiky pre tvorbu a revíziu štandardných diagnostických postupov a štandardných terapeutických postupov“ . ( .pdf, s. 1) Viaceré výskyty zdanlivo potvrdzujú intenzívnu prácu na problematike. Drucker sa stretol so svojim českým náprotivkom Ludvíkom v júni tohto roka v Českom Krumlove. V tlačovej správe MZ sa píše: "Minister Tomáš Drucker sa zaujímal skúsenosti ČR s vývojom, implementáciou a kontrolou zavedených doporučených klinických postupov." O problematike sa diskutovalo už skôr, v marci 2017 na medzinárodnej interdisciplinárnej konferencii IHCO v Bratislave. IHCO vzniklo z podnetu pripravovaného projektu ŠDLP - štandardných diagnostických a liečebných postupov a prevencie v gescii MZ SR. Drucker vo svojom výroku, okrem iného, tvrdí, že sme v popredí, pred Českou republikou. Tlačová správa MZ však vyzdvihuje fungujúci systém v Česku: "P odujatie si MZ SR zvolilo ako vhodnú platformu na diskusiu našich odborníkov so zahraničnými expertmi v rámci prípravy na projekt definovania štandardných diagnostických a liečebných postupov. (...) Jednotný systém diagnostiky a následnej liečby dlhodobo funguje napr. v škandinávskych krajinách, Veľkej Británii, Švajčiarsku, ale aj v susednom Rakúsku, či Česku.“ Z rovnakej tlačovej správy tiež vyplýva, že v marci 2017 ministerstvo tvrdilo, že špecializácií má 15: „Štandardy sa zatiaľ týkajú 15-tich lekárskych odborností, vrátane všeobecnej pediatrie, intenzívnej medicíny a chirurgických odborov.“ Drucker v diskusii zo septembra 2017 tvrdí, že špecializácií je okolo 20. Dátum zverejnenia analýzy: 18.09.2017 Naspäť Nahlásiť chybu

.pdf
.pdf,
.pdf
.pdf,
.pdf,
tlačovej správe
IHCO
Tlačová správa


Toto boli vaše výroky, toto boli vaše výroky, ešte v apríli, keď ste namietali rúška, dnes všetci vedia, že rúško, aj vy už dnes ste si dali rúško a som vám za to vďačný, že ste si dali rúško teda respirátor, pretože to je jediná ochrana, ak ho máte na nose a na ústach vieme, že ten vírus sa šíri aerosolom, čiže našim výdychom. Jediná ochrana je rúško, ktoré je na nose aj na ústach. Vy ste to spochybňovali. Pozrite sa, čo ste robili 17. 11. vy sám ste povedali, aké boli vysoké úmrtia, a keď začali stúpať úmrtia vlastne od októbra vyššie… chceli ste spochybniť celý tento boj proti pandémii, lebo ste sám hovorili, že ďalšie spochybňovanie vakcinácie, my dneska vieme, že práve vakcíny zasadzujú veľmi významný úder tej pandémii.

Robert Fico sa sťažoval na nosenie rúška, viackrát ho nemal nasedené, hoci pravidlá to vyžadovali. Rovnako tak spochybňoval očkovanie. Tvrdenie Eduarda Hegera hodnotíme ako ešte pravdivé. Postoj Roberta Fica k rúškam Koronavírus spôsobujúci ochorenie covid-19 sa šíri najmä aerosolom, nosenie rúšok pomáha v znížení jeho šírenia. Predseda Smeru Robert Fico sa sťažoval na (zmysel) nosenie rúška, viackrát ho aj nenosil. Používal a stále používa plastový štít, hoci Úrad verejného zdravotníctva uviedol , že „ochranný štít tváre nie je možné považovať za dostatočné prekrytie horných dýchacích ciest“. Fotografie a videá z protestov pred parlamentom zo 17. novembra 2020 dokazujú, že Robert Fico nemali dole rúško len počas toho, ako sa fotografoval resp. nechal fotografovať. Predseda Smeru rečnil bez rúška takmer 9 minút. Fotografi ho bez rúška zachytili aj v momente, keď zjavne nepózoval pre záber ale tlieskal a rozprával sa s Ľubošom Blahom. Alebo tiež, keď sa prihováral davu. Vo videu natočenom s ostatnými členmi strany Smer Fico spochybňuje núdzový stav aj pandemické opatrenia. Postoj Roberta Fica k očkovaniu V augustovej ankete portálu tvnoviny.sk Robert Fico uviedol , že „vôbec nemá chuť dať sa zaočkovať a „pchať" do seba chémiu, na ktorej zarábajú len a len farmaceutické spoločnosti, keďže za takmer každou pandémiou treba hľadať práve farmaceutické spoločnosti”. Neskôr toto tvrdenie rozvil v rozhovore pre HN televíziu: „Spomeňme si na rôzne pandémie, nazvime to hocijako, napríklad SARS. Len čo sa našiel liek a zarobili na tom všetci miliardy, tak sa choroba vytratila. Sám si pamätám, ako nás prinútili nakúpiť veľké množstvo očkovacích látok v súvislosti s jednou pandémiou pred niekoľkými rokmi. Už neviem, o čo išlo… Všetky tie očkovacie látky exspirovali v skladoch, neboli použité. Moje skúsenosti predsedu vlády a to, ako sa správajú farmaceutické firmy, ma oprávňujú takýto záver urobiť. Mňa neprinúti nikto, aby som si nechal pichnúť nejakú chémiu len tak, lebo si to želajú farmaceutické firmy, ktoré na tom chcú zarobiť. To, čo som videl na vlastné oči, boli milióny dolárov, ktoré išli do vreciek farmaceutických firiem na očkovacie látky, ktoré často neboli ani použité. A aj táto pandémia je celá veľmi podozrivá.” 26. decembra Fico reagoval na očkovanie lekára Vladimíra Krčméryho. Live stream z udalosti označil za demagógiu a propagandu. V slovenských médiách vraj nenašiel negatívne ani neutrálne informácie o očkovaní.

šíri pomáha sťažoval uviedol rečnil zachytili prihováral videu uviedol rozvil reagoval očkovanie


Je tam (v štátnom rozpočte na rok 2023, pozn.) 10 000 štátnych zamestnancov navyše.

Rozpočet na rok 2023 zvýšil počet štátnych zamestnancov o 7-tisíc, nie o 10-tisíc. 3-tisíc zamestnancov Slovenského vodohospodárskeho podniku sa len formálne presunulo medzi subjekty verejnej správy. Výrok preto hodnotíme ako nepravdivý.

Ministerstvo financií v Návrhu rozpočtu na rok 2023-2025 ( .pdf , s. 73). uviedlo, že v roku 2023 príde v rámci verejnej správy k nárastu zamestnanosti o 10 377 osôb oproti roku 2022.

Najvyšší nárast v počte 5 521 osôb je zaznamenaný v kategórií ústrednej správy, pričom 3 028 osôb sa pripočítalo z dôvodu zaradenia Slovenského vodohospodárskeho podniku, š. p. medzi ostatné subjekty verejnej správy. Ministerstvo to vysvetľuje ako metodickú zmenu. Avšak, k nárastu zamestnanosti prispeli aj iné kategórie verejnej správy. Navýšenie počtu o 4 756 osôb sa pre rok 2023 očakáva v územnej samospráve. Vo fondoch sociálneho zdravotného poistenia sa predpokladá nárast počtu zamestnancov o 100 osôb. Jedná sa tak o celkový nárast počtu zamestnancov o 7 349 zamestnancov, nie o vyše 10 000.

Počet zamestnancov navyšujú aj štátne príspevkové organizácie, o 1 126 osôb, avšak počet zamestnancov verejných vysokých škôl klesá o 1 335 osôb. Keď vezmeme do úvahy aj tieto zmeny, celkový nárast by bol o 7140 zamestnancov.

.pdf zaradenia


Nie, nie. Ja len chcem povedať, že sa množstvo vecí z toho podarilo naplniť. Tak, ako sa podarili naplniť zverejňovania zmlúv, protikorupčné opatrenia.

Úrad vlády spustil 1. septembra 2010 internetovú stránku so zmluvami, ktoré podpísali ministerstvá a ďalšie štátne úrady. Na webovej stranke www.zmluvy.gov.sk si tak každý návštevník môže pozrieť zmluvy, ktoré štát uzavrel. Skupina šiestich vládnych poslancov prišla s návrhom novely zákona o verejnom obstarávaní, ktorý počíta s povinným používaním elektronických aukcií pri nadlimitných zákazkách a od 1. januára 2012 aj pri podlimitných zákazkách. Novela by po svojom schválení mala byť účinná od 1. marca 2011.

spustil
www.zmluvy.gov.sk
návrhom novely zákona


...(chcú ich rozpustiť skôr, pozn.) než bol niektorý z členov či predstaviteľov ĽS NS odsúdený za akýkoľvek extrémistický trestný čin..sú tam nejakí ľudia, ktorí sú podozriví, ale neboli odsúdení.

Zo spáchania trestných činov sú v súčasnosti obvinení dvaja poslanci NR SR za stranu ĽS NS Stanislav Mizík a Milan Mazurek, ani jeden však doposiaľ nebol obžalovaný.Trestne stíhaný je aj Medvecký, pre rasovo motivované ublíženie na zdraví. Výrok Milana Krajniaka hodnotíme ako pravdivý. V súčasnosti čelia obvineniam zo spáchania trestných činov šírenia extrémizmu dvaja poslanci ĽS NS: Stanislav Mizík bol 27. apríla 2017 obvinený za prečiny výroby extrémistických materiálov a hanobenia národa, rasy a presvedčenia pre svoj status na sociálnej sieti Facebook z 10. januára 2017, kde napísal, že prezident degraduje štátne vyznamenania ocenením niektorých ľudí, ktorých označil pre ich židovský pôvod alebo pre spojitosť s aktivitami súvisiacimi s rómskym etnikom. Dosiaľ voči Mizíkovi nebola vznesená obžaloba, ako konštatuje denník Pravda . Milan Mazurek bol obvinený 28. apríla 2017 z trestného činu podnecovania, hanobenia a vyhrážania sa osobám pre ich príslušnosť k rase, národu, národnosti, farbe pleti, etnickej skupine alebo pôvodu rodu za výroky. Tieto výroky zazneli v relácií rádia Frontinus, v októbri 2016. Neznášanlivo sa vyjadroval voči rómskemu etniku, imigrantom, Arabom či islamu. Zároveň čelí obvineniu z priestupku , pôvodne vyšetrovaného ako útok na verejného činiteľa v súbehu s výtržníctvom, z 13. marca 2017, za potýčku s prezidentovou ochrankou. Obvineniu čelí poslanec spolu so svojim otcom, ktorý vzápätí na obvinenie podal trestné oznámenie pre zneužitie právomoci verejného činiteľa a výtržníctvo na neznámeho páchateľa tvrdiac, že naňho v skutočnosti zaútočil policajt v civile. V uvedenom prípade však tiež nejde o extrémistický trestný čin, ktorý spomína Krajniak vo výroku. Orgány činné v trestnom konaní a súdy sa zaoberajú aj členom ĽS NS, Medveckým, ktorý je obžalovaný z rasovo motivovaného ublíženia na zdraví. Denník N píše , že očití svedkovia počuli výkriky: „Neger, rozkopte negra, k...t čierny, neger, toto je tvoj posledný deň.“ Incident sa udial v novembri 2014 pred miestnym barom v Námestove. V minulosti čelili obvineniam z extrémizmu aj iní členovia strany ĽS NS, napríklad Rastislav Rogel, ktorý bol obvinený z podpory fašizmu a výtržníctva, a to v roku 2008 pre vykrikovanie fašistických hesiel v podniku Obluda a vyprovokovanie bitky. Po šiestich rokoch bol definitívne zbavený obvinenia. Dátum zverejnenia analýzy: 05.06.2017 Naspäť Nahlásiť chybu

Pravda obvinený priestupku útok píše obvinený


Tu som veľmi rád, že Maďarsko potvrdilo a ten dialóg s Maďarskom veľmi konštruktívny chceme oceniť, že to niekoľkodňové vypadnutie z dublinských rozhovorov končí a že znovu sa bude môcť vracať tá skupina ľudí, ktoré na Slovensku prídu, naspäť na územie, odkadiaľ prišli.

Dublinské rozhovory (dohody, dohovory) predstavujú pravidlá pre štáty EU, do ktorých sa dostali utečenci alebo migranti. Pri "vypadnutí z Dublinských rozhovorov" mal Robert Fico na mysli výroky Maďarska o neschopnosti prijímať ďalších migrantov. Odstúpenie od azylovej dohody však Maďarsko nakoniec nepotvrdilo. Výrok preto hodnotíme ako pravdivý. "Dublinské nariadenie stanoví kritériá pre určenie štátu Únie, ktorý má posudzovať žiadosti o azyl. Obvykle je to tá krajina, do ktorej žiadateľ vstúpil ako do prvej v rámci Únie. Právny predpis má zaručiť, že žiadateľ nebude vrátený z jedného štátu Európskej únie do druhého a má tiež vylúčiť viacnásobné podávanie žiadostí o azyl v Únii," píše portál Európske noviny . Maďarsko sa rozhodlo neprijať utečencov, ktorí do EU prišli cez Grécko. Slovensko sa už pripravovalo na situáciu, kedy by utečencov nemohlo vracať späť do Maďarska. Od začiatku roka vrátili do Maďarska približne 200 utečencov. ČTK ale neskôr informovala, že Maďarsko nakoniec nepotvrdilo odstúpenie dohody a bude ju naďalej dodržiavať.

Európske noviny
neprijať
200
ČTK


Je pravda, že 16 štátov má unitárny systém, funguje výborne, je pravda, že mali sme unikát, pretože zisk môžu mať len 3 štáty, Holandsko, Švajčiarsko aj my naozaj, výborná spoločnosť, teším sa, ale všetci vidíme, že u nás to jednoducho tak ako je teraz nefunguje.

Nedokážeme presne stanoviť, o ktorých štátoch ministerka Zvolenská hovorí. Nehovorí ani o materiáli, z ktorého čerpá. Materiál Vlády SR spracovaný podľa publikácie Competition between payers in the base health care system, Ernst & Young, Poland , 2011 (.pdf, s. 27) spomína štátny s unitárnym systémom zdravotného poistenia i štáty, v ktorých je povolená tvorba zisku v zdravotných poisťovniach. Štátov s unitárnym systém zdravotného poistenia je podľa uvedeného materiálu 15, a to:

Materiál Vlády SR

, 2011


V živote som nenechal odvolať pána Vačoka, kto je Vačok som počul až vtedy prvýkrát v živote.

Vo vyšetrovaní prípadu zavlečenia Michala Kováča ml. sa vystriedali traja vyšetrovatelia – Jaroslav Šimunič, Peter Vačok a Jozef Číž. Vačok bol odvolaný prokurátorom, pričom podnetom mali byť trestné oznámenia podané I. Lexom a V. Mečiarom. Mečiar sa o nutnosti jeho odvolania vyjadroval aj na verejnosti. Výrok hodnotíme ako zavádzanie. Vyšetrovania sa na začiatku ujal vyšetrovateľ Jaroslav Šimunič. Ten bol však už 7.septembra 1995 z prípadu odvolaný po tom, čo sa verejne vyjadril, že má závažné podozrenie na účasti členov SIS na prípade. Vyšetrovanie teda pokračovalo po vedením Vačoka. Ten viedol trestné stíhanie voči príslušníkovi SIS Jiřímu N., ktorý nedokázal zdôvodniť svoju prítomnosť pri dome M. Kováča ml. Uznesenie o vznesení obvinenia však prokurátor zrušil a I. Lexa, riaditeľ SIS, podal na Vačoka trestné oznámenie. Následne Vačok obvinil aj Oskara F. a Igor M. zo spolupáchateľstva, pričom Oskar F. priznal, že vo veci je zapletená SIS. Prokurátor R. Vlachovský napriek tomu uznesenie o vznesení obvinenia zrušil. "Keď major Peter Vačok obvinil ďalšieho príslušníka SIS, V. Mečiar verejne oznámil, že „takí ľudia ho nemôžu vyšetrovať“ a že sa toho budú musieť ujať „Stredoslováci“. Aby to dosiahol, aj on podal trestné oznámenie na vyšetrovateľa P. Vačoka," píše Denník N. "Oficiálne" bolo dôvodom jeho odvolania snaha o objektívnosť a nestrannosť vyšetrovania. Vačok pre Plusku poskytol rozhovor , v ktorom opísal, čo sa dialo bezprostredne pred jeho odvolaním. Všetko sa začalo už predvolaním u ministra vnútra Ľudovíta Hudeka: "Vycítil som z neho, že nemám komunikovať s médiami. Načo som mu povedal, že pokiaľ nebudem informovať, poruším zákon a to si dovoliť nemôžem. Videl som, že nevedel reagovať. Ešte v ten deň si ma zavolali na ministerstvo opäť. Večer tam už sedel generálny prokurátor, krajský prokurátor a minister vnútra. (...) Vyčítali mi, že som sa stretol s prezidentom Kováčom. Ja som tvrdil, že je poškodený, takže má právo nahliadať do spisu. Napokon sme sa nie v dobrej konštalácii rozišli. Som presvedčený, že sa tieto rozhovory aj niekde analyzovali. Potom sa rozhodlo, že Vačok musí z prípadu vypadnúť." Spolu s tímom zabezpečili v prípade množstvo dôkazov a Vačok je presvedčený o tom, že SIS nechce, aby sa prípad vyšetril. Opísal tiež ako vyzeralo jeho odvolanie: "Volal mi zástupca správy, že príde ku mne. Predtým, ako som bol odvolaný z vyšetrovania, mi zapečatili skriňu a mal som zákaz ju otvoriť a ísť do spisu, ktorý som mal pridelený. Každý sa zapodieval Mečiarom a Lexom, ale nikto sa nezaoberal vtedajšími funkcionármi, ktorí konali v rozpore so zákonom." Dátum zverejnenia analýzy: 12.06.2017 Naspäť Nahlásiť chybu

Vyšetrovania Vyšetrovanie pokračovalo píše rozhovor


Ak dovolíte, preto ich transformujeme (24 nemocníc pozn.), aby bol vykonaný tlak na maximálne efektívne hospodárenie, lebo keď ich necháme pán poslanec Raši príspevkovými organizáciami, nebudú mať dlh 40 miliónov, ale 200. To je ten problém.

Pán V. Novotný vo svojich vyjadreniach spomína analýzu, ktorú si dala vypracovať SDKÚ-DS. Táto analýza, ktorú si nechali vypracovať, môže potvrdiť jeho vyjadrenie. V. Novotný a SDKÚ-DS by mala túto analýzu zverejniť. " Tá (analýza pozn.) konštatuje, že bez plánovanej transformácie 24 nemocníc bude dlh nemocníc do konca budúceho roka o 160 miliónov eur väčší." ( SME , 13. novembra 2011)

SME


...výrazne zvýšenie platov na Regionálnej správe ciest a zastabilizovanie pracovných miest všetkých vodičov prímestakej dopravy, plus dohodnutie zvýšenia platov pre týchto vodičov...

Informáciu o zvýšení platov zamestnancov Banskobystrickej regionálnej správy ciest (BBRSC) a vodičov prímestskej dopravy v kraji pochádza z tlačovej správy Úradu Banskobystrického samosprávneho kraja (BBSK). Hoci sa uvedená tlačová správa odvoláva na kolektívnu zmluvu, tento dokument nie je verejne dostupný. Z toho dôvodu hodnotíme výrok Mariana Kotlebu ako neoveriteľný.

bola zverejnená rozhovoru


Keď si zoberiete len rok 2009, 2010, keď ste nám zanechali, 8% deficit. Takže vy aj teraz riešite váš deficit z roku 2009-2010. To, že sa nám to podarilo za 1 rok o vyše 2% znížiť, to znamená zo 7,7 na 4,6.

Poslanec Bugár správne uvádza znižovanie deficitu verejných financií. Zatiaľ čo v roku 2010 to bolo 8,1% HDP o rok neskôr sa vláde Ivety Radičovej podarilo znížiť dlh na udávaných 4,6% v roku 2011 ( MFSR ).

MFSR


...(navýšenie prostriedkov, pozn.) 50 miliónov smeruje na internáty. Prvýkrát po 25 rokoch tu bude veľká akcia investícií do vysokoškolských internátov.

Navýšenie peňazí na internáty je súčasťou prísľubov v rámci 3. sociálneho balíka strany SMER. Jedná sa skutočne o objem 50 miliónov eur. Ohľadne tvrdenia, že taká investícia tu bude prvýkrát po 25 rokoch sa nám okrem totožného vyjadrenia premiéra nepodarilo nájsť faktické informácie. Výrok hodnotíme ako zavádzajúci, pretože spomínané navýšenie je len prísľub, ktorý nie je súčasťou rozpočtu na rok 2016 , a jeho naplnenie závisí od viacerých faktorov, menovite výsledku volieb a príjmov štátnej správy, z ktorých má byť financovaný.

prísľubov
2016
médiách
aktuality
Slovenskej Technickej Univerzity
zrekonštruované
SITA
TASR


My máme najnižšiu zamestnanosť v regióne v oblasti poľnohospodárstva. Maďarsko má, myslím, takmer šesťpercentnú zamestnanosť, my máme dvojpercentnú.

Slovensko má v porovnaní s inými krajinami regiónu najmenší podiel ľudí zamestnaných v poľnohospodárstve. Pri Maďarsku sa Tomáš Drucker pomýlil o jedno percento. jeho tvrdenie napriek tomu hodnotíme ako ešte pravdivé. Podľa štatistiky Svetovej banky z roku 2019 sa Slovensko so zamestnanosťou v poľnohospodárstve 2,66 % nachádza na chvoste regiónu. Spomedzi susediacich krajín má najvyššiu zamestnanosť v poľnohospodárstve Ukrajina (15,25 %) na druhom mieste je Poľsko (10,05 %), tretie je Maďarsko (4,94 %), štvrté Rakúsko (3,86 %) a piatu priečku obsadila Česká republika (2,75 %).

štatistiky


Pán premiér nezačínate dobre, ak hovoríte o dvoch číslách v programovom vyhlásení vlády Ivety Radičovej. Len v podkapitole o hospodárskej politike je ich 5 konkrétne a keby sa to malo sčítavať, sú to oveľa väčšie pomery.

V podkapitole Progamového vyhlásenia predchádzajúcej vlády o hospodárskej politike sme našli iba tri konkrétne čísla. Výrok preto hodnotíme ako nepravdivý.

hospodárskej politike
rokovaní
Programového vyhlásenia


Ročne sa dáva (v NSK, pozn.) na šport chudobných 300 tis. eur pre celý kraj.

Podľa Výročnej správy Nitrianskeho samosprávneho kraja (za rok 2016) je na základe schváleného rozpočtu vyčlenených na program "Šport" 307 600 eur, pričom táto suma bola pred rokom 2016 výrazne nižšia. Napriek tomu, že táto suma prestavuje len 0,19% celého rozpočtu, NSK vyčleňuje po BSK najviac financií na šport, výrok preto hodnotíme ako zavádzajúci.

výrok .pdf predstavuje Najviac Trnavskom Trenčianskom Banskobystrickom


Je už teraz jasné,… že NATO zaniká, veď to už povedal Trump, že odmieta platiť.

Donald Trump v novembri 2019 ohlásil, že zníži príspevok USA do spoločného rozpočtu NATO, ktorý slúži na financovanie údržby ústredia NATO, spoločných bezpečnostných investícií a niektorých vojenských operácií. Malo by ísť o zníženie z 22 % na 16 %, čo pri výške spoločného rozpočtu (2,5 miliardy dolárov predstavuje symbolické zníženie, ktoré neohrozuje alianciu ako takú. Trump sa však nevyjadril, že do NATO odmieta platiť. Výrok Štefana Harabina preto hodnotíme ako nepravdivý. Prezident Trump dlhodobo kritizuje európskych spojencov za to, že väčšina z nich neplní deklarovaný záväzok prispievať 2 % HDP do obranného rozpočtu. Vyčíta im, že ochranu Spojenými štátmi považujú za samozrejmosť a tvrdí, že na svoju obranu musia sami míňať oveľa viac. „ Mnoho krajín neplatí to, čo by malo. Úprimne povedané, mnoho krajín nám dlhuje za dlhé roky späť veľa peňazí,... pretože za ne musia Spojené štáty zaplatiť. Ak sa teda vrátite o 10 alebo 20 rokov, jednoducho si to všetko spočítate. Dlžia sa obrovské sumy peňazí,” povedal Trump v júli 2018. NATO nie je organizáciou, ktorá by vyžadovala „ členské poplatky.” Výdavky na obranu vo výške 2 % HDP sú nezáväzným cieľom - usmernením, ktoré si krajiny stanovili, aby boli schopné efektívne a spravodlivo zdieľať náklady na kolektívnu obranu. Každá krajina rozhoduje o výške výdavkov na obranu i o tom, kam tieto financie investuje, individuálne. Napriek tomu, že európske štáty, Kanada či Turecko na obranu míňajú oveľa menej než USA, peniaze Amerike nedlžia. Existuje aj priame financovanie civilnej zložky Aliancie s ročným rozpočtom, ktorý je využívaný na riadenie ústredia NATO a inú administratívnu činnosť. Ďalej krajiny spoločne prispievajú do rozpočtu vojenskej zložky, ktorý slúži na financovanie niektorých vojenských operácií, veliteľského centra NATO či na výcvik a výskum. Nakoniec je k dispozícii spoločný budget na tzv. Program bezpečnostných investícií, ktorý pokrýva investície do výstavby, riadenia a kontrolných systémov. Členské štáty NATO prispievajú do týchto rozpočtov v súlade s dohodnutým vzorcom zdieľania nákladov, postaveným na HDP jednotlivých krajín. Kým príspevok USA do spoločných rozpočtov predstavuje približne 22 %, v prípade Nemecka je to 14,8 %, Francúzsko a Veľká Británia prispievajú približne 10,5 %. Trump sa v reakcii na nedostatočné rozpočty európskych členov NATO na vlastnú obranu rozhodol ubrať práve z príspevku do spoločných rozpočtov. V roku 2020 by malo ísť o zníženie na 16 %, pričom sa plánuje dostať na úroveň Nemecka a to napriek tomu, že americká ekonomika je výraznejšie silnejšia než tá nemecká. Spoločné rozpočty NATO vo výške približne 1,43 miliárd dolárov (2019) sú iba zlomkom celkových výdavkov členských štátov na obranu, ktoré podľa odhadov v roku 2019 dosiahli viac ako 1 bilión dolárov.

kritizuje Vyčíta povedal Výdavky financovanie prispievajú ubrať


Úplne legitímny spôsob opozícia hneď na začiatku dala najavo, že pôjde tvrdo po vláde, že bude nekompromisná a ja to nikomu nevyčítam, len ak je to len spôsob vedenia politického boja, ja sám mám potom menší priestor pre to, aby som robil to, čo som avizoval v uplynulých týždňoch a to je pokus o hľadanie zhody naprieč tými straníckymi zákopmi.

R.Procházka 2.12.2010 v relácii Téma dňa na TA3 uviedol, že „ak by sa ma meniť rokovací poriadok, potom by mala byť verejná voľba vo vzťahu ku všetkým verejným funkcionárom. Je to však vážny zásah do princípov práce parlamentu a veľmi významná zmena, preto by bola potrebná dlhšia diskusia a najmä širšia zhoda.“

R.Procházka


Konkrétne KOCR Trenčín Región je odnožou úradu VÚC aj tým, že predsedom KOCR (krajská organizácia cestovného ruchu) je bývalý riaditeľ úradu VÚC a riaditeľkou KOCR je bývalá zamestnankyňa VÚC, ktorá mala na starosti cestovný ruch.

Výrok Renáty Kaščákovej z blogu o krajských organizáciách hodnotíme ako pravdivý, Zákon č. 91/2010 Z. z. o podpore cestovného ruchu stanovil blízky vzťah medzi vyšším územným celkom a krajskou organizáciou. Súhlasí aj prepojenie funkcií predsedu a výkonnej riaditeľky KOCR Trenčín s Úradom Trenčianskeho samosprávneho kraja.

Zákon č. 91/2010 Z. z. o podpore cestovného ruchu ustanovil krajské organizácie cestovného ruchu (KOCR), ktoré majú spolu s Ministerstvom dopravy, výstavby a regionálneho rozvoja, s vyššími územnými celkami (VÚC), obcami a inými organizáciami zabezpečovať plnenie úloh v oblasti cestovného ruchu.

VÚC sú voči KOCR nadradené, podľa §5 písm. a majú právomoc KOCR založiť a podieľať sa na ich spolufinancovaní. VÚC takisto podľa §5 písm.b spolupracuje s KOCR pri tvorbe koncepcie rozvoja cestovného ruchu, ročného plánu aktivít a monitorovacej správy o vývoji cestovného ruchu na území kraja.

Hlavným cieľom KOCR je podľa §8 ods.1 zákona vytváranie podmienok pre rozvoj cestovného ruchu v kraji. Jej členmi sú podľa §8 ods.2 VÚC a aspoň jedna oblastná organizácia pôsobiaca na území kraju. Financovaná je prostredníctvom príspevkov od VÚC a oblastnej organizácie.

KOCR je podľa §9 ods. 1 a 2 zákona založená zakladateľskou zmluvou a vzniká na ustanovujúcom valnom zhromaždení, ktoré zvolá predseda VÚC. Následne je podľa §9, ods. 4 povinný predložiť návrh stanov a zloženia krajskej organizácie. Medzi orgány KOCR patrí valné zhromaždenie, ktoré je tvorené zástupcom VÚC a zástupcami oblastných organizácií. Ďalším je predseda krajskej organizácie, ktorý je štatutárnym orgánom, volí ho valné zhromaždenie na návrh predsedu VÚC. Posledným orgánom je podľa §11 písm.a výkonný riaditeľ krajskej organizácie, ktorého volí valné zhromaždenie na návrh predsedu KOCR

KOCR Trenčín región vznikla z iniciatívy Trenčianskeho samosprávneho kraja a oblastných organizácií cestovného ruchu Regiónu Horná Nitra – Bojnice, Trenčianskych Teplíc, Regiónu Horné Považie a Trenčínu a okolia. Kaščáková na svojom blogu tvrdí správne, že predsedom KOCR Trenčín región je od ustanovujúceho valného zhromaždenia 4. mája 2015 Mgr. Juraj Gerlici, bývalý riaditeľ Úradu Trenčianskeho samosprávneho kraja, ktorého vo funkcii nahradil Mgr. Michal Žitňanský. Výkonnou riaditeľkou KOCR je PhDr. Eva Frývaldská, v minulosti pôsobiaca na Úrade TSK, zodpovedná za oblasť cestovného ruchu.

blogu
Zákon
Zákon
zákona
zákona
KOCR Trenčín región
blogu
KOCR Trenčín región
ustanovujúceho valného zhromaždenia
bývalý
nahradil


Na cestách zomiera dramaticky viac ľudí.

Portál natankuj.sme.sk uvádza: "Štatistiky dopravnej nehodovosti za minulý rok napokon ukazujú, že počet usmrtených ľudí opäť prekonal historické minimum. Pôvodné predpoklady z druhej polovice roku zachránili až veľmi priaznivé čísla z posledných týždňov."

natankuj.sme.sk


Tzn., predtým platí Viedenská arbitráž, ale už neplatia záväzky parížskych mierových zmlúv z roku 1947, ktoré garantujú aj opätovnú hranicu medzi Slovenskom a Maďarskom

Viedenská arbitráž bola po skončení druhej svetovej vojny vyhlásená za neplatnú. Na základe Parížskej mierovej zmluvy z roku 1947 muselo Maďarsko po vojne v podstate všetky nadobudnuté územia znovu vrátiť. Parížska mierová zmluva rozhodla, že tieto zmluvy (Mníchovská dohoda, prvá a druhá viedenská arbitráž, pozn.) boli od začiatku do konca podľa medzinárodného práva neplatné.

neplatnú.


V Európskej komisii, v Európskej únii na západe panuje pocit, že v oblasti migračnej krízy sme my ako Slováci mali ignorovať 80% slovenských občanov, ktorí povedali, že nechceme kvóty. 80-70% sa podľa štatistík uvádza, že nechcú kvóty.

V utorok 22. septembra 2015 schválila Rada ministrov EÚ povinný mechanizmus prerozdeľovania pre členské krajiny EÚ. Slovensko by podľa nich malo prijať 2300 migrantov. Za hlasovali všetky krajiny s výnimkou Slovenska, Českej republiky, Maďarska a Rumunska. Ohľadom migračnej krízy prebehlo na Slovensku niekoľko prieskumov verejnej mienky. Podľa prieskumu agentúry Polis až 70 % Slovákov odpovedalo záporne na otázku, či sú za to, aby Slovensko prijalo utečencov z Blízkeho východu a severnej Afriky na základe kvót, ktoré navrhuje Európska únia. Výrok preto hodnotíme ako pravdivý.

schválila prieskumu Prieskum prieskum uverejnil


Wiener Zeitung jasne po našom celoplošnom testovaní, keď pán premiér tu ohlasoval a dokonca vaša kolegyňa pani Nicholsonová v jednej relácii mi hovorila, aké je to svetové, aké to všetci preberajú, tak Wiener Zeitung o tom napísal, že to nezopakujú, pretože sa im to zdá po prvé protiústavné, a po druhé, že to neprináša žiadne výsledky.

Viedenské noviny citovali viacerých tamojších expertov, ktorým sa nepozdával spôsob slovenského plošného testovania - okrem iného aj preto, lebo príliš zasahoval do ľudských práv. Noviny ani experti však netvrdili, že takéto testovanie neprináša „žiadne” výsledky, ale že má priveľa rizík. Okrem toho, Wiener Zeitung citovali aj rakúskeho kancelára, ktorý sa k slovenskému testovaniu staval s obdivom - to už Denisa Saková nespomína. Keďže Denisa Saková opomína celkový obraz v týchto novinách a posúva uvádzané riziká do krajnej polohy nulového úžitku, hodnotíme jej tvrdenie ako zavádzanie. Lucia Nicholsonová v diskusnej relácii Na hrane z 19. novembra podporila celoplošné testovanie. „Myslím si, že to napriek všetkým výhradám, bola úspešná akcia, o tom naozaj svedčí dnes ten fakt, že viaceré krajiny chcú nabehnúť na ten istý spôsob, napr. susedné Rakúsko to avizuje,” uviedla (05:30). Wiener Zeitung citovali v novembri 2020 ústavného právnika Petra Bußjägera, ktorý uviedol, že nevidí „žiadny právny základ“ pre povinnosť podrobiť sa takýmto testom - špeciálne pri zdravých ľuďoch. Právnik tiež povedal , z pohľadu ústavného práva nie je samozrejmé žiadať pred každou návštevou supermarketu negatívny test na covid. Noviny však citovali aj kancelára Sebastiana Kurza, ktorý sa vyjadril , že slovenské plošné testovanie bol „neuveriteľný počin“ a „fungoval neuveriteľne dobre“. Podľa Kurza je hromadné testovanie ponuka pre tých, ktorí si nemôžu dovoliť drahé testy PCR v laboratóriu. Rakúska virologička Redlberger-Fritz upozornila na to, že (zlý) antigénový test vykazuje pozitívne výsledky len pri prehnane vysokej vírusovej záťaži. Môže teda priniesť falošne negatívne výsledky, ktoré poskytujú ľuďom klamlivý pocit bezpečia. Problematické sú podľa nej aj falošné pozitívne testy: „Obzvlášť vtedy, keď – na Slovensku, na rozdiel od Rakúska - nemusia byť potvrdené testom PCR, ale vedú k závažnému zásahu do základných práv, napríklad prísneho zákazu vychádzania alebo zákazu práce.“

uviedla nevidí povedal vyjadril Podľa upozornila


Piati z dvadsiatich siedmich krajín Európskej únie nikdy nepôsobili na prokuratúre, 5 generálni prokurátori.

Podľa štúdie, z ktorej Juraj Šeliga vychádzal, malo v roku 2019 - ešte počas členstva Veľkej Británie v EÚ - skúsenosť s prácou prokurátora 6 z 28 generálnych prokurátorov členských krajín. Jeho tvrdenie preto hodnotíme ako ešte pravdivé. Juraj Šeliga sa pri tvrdení opieral o porovnávaciu štúdiu Open Society Institute z januára 2019. Tá hovorí, že 22 z 28 generálnych prokurátorov krajín EÚ má skúsenosť s prokurátorskou prácou, 6-ti nemajú. Štúdia počítala medzi krajiny EÚ ešte aj Veľkú Britániu, tá z nej však k 31. januáru 2020 odišla . Jej vtedajší generálny prokurátor Max Hill bol predtým advokátom a šéfom asociácie trestných právnikov. Predseda Rady prokurátorov SR Juraj Purgat pre portál Demagóg.SK uviedol, že Veľká Británia má špecifický a úplne odlišný systém. Tam „ sa funkcia generálneho prokurátora historicky vyvinula z funkcie hlavného poradcu Koruny, kedy bol na tieto služby najatý profesionálny advokát (attorney), neskôr bol zástupcom Koruny v sporoch a dnes generálny prokurátor zastrešuje Úrad kráľovskej prokuratúry (Crown Prosecution Service) aj úrad Služby vládneho právneho poradenstva (Government Legal Service).” V ostatných európskych štátoch podľa Purgata vykonáva funkciu generálneho prokurátora kariérny prokurátor, alebo bývalý sudca (Cyprus, Litva a Švédsko). „ V Holandsku riadi prokuratúru štvorčlenná Rada generálnych prokurátorov, ktorej jeden člen nie je prokurátor a ten je expertom zodpovedným za oblasť financií, IT a za ľudské zdroje.”

opieral odišla bol


Keď Spojené štáty napadli Irak, tak si kompletne vymysleli všetky dôkazy. Irak bol obvinený, že sú tam zbrane hromadného ničenia a že režim je prepojený na Al-Kaidu. Ani jedno, ani druhé nebola pravda.

Pôvodnými dôvodmi na začatie vojny v Iraku skutočne boli podozrenia, že Irak vlastní zbrane hromadného ničenia a že existujú určité prepojenia medzi režimom Saddáma Husajna a teroristickou organizáciou Al-Káida (najmä v súvislosti s teroristickými útokmi z 11. septembra 2001). Ani jedno z týchto podozrení sa neskôr nepodarilo dokázať. Tvrdenie, že si USA „kompletne vymysleli všetky dôkazy“ však v porovnaní s faktami neobstojí. Výrok preto hodnotíme ako zavádzajúci.

Irak po Druhej vojne v Zálive čelil sankciám OSN, ktorých cieľom bola eliminácia irackých zbraní hromadného ničenia. Irak na zničení zbraní a zbrojných programov do istej miery spolupracoval s inšpektormi OSN, avšak nie natoľko, aby mohla byť potvrdená úplná eliminácia programov vývoja zbraní hromadného ničenia ( zdroj ). Inšpekcie boli od decembra 1998 prerušené po dobu takmer štyroch rokov. Po ich obnovení predseda komisie OSN, ktorej úlohou bolo odzbrojenie Iraku, konštatoval , že Irak ideu odzbrojenia ani v tej dobe úplne neprijal za svoju. Stále tak existoval priestor pre pochybnosti o existencii aktívnych zbrojných programov. Čo sa týka podozrenia zo spolupráce s Al-Kájdou, je pravdou, že Husajnov režim bol známy podporou palestínskych teroristov – rodinám samovražedných atentátnikov vyplácal odškodné.

Invázia do Iraku pod vedením USA začala v marci 2003. Finálna správa National Commission on Terrorist Attacks Upon the United States (skrátene 9/11 Commission) zverejnená v auguste 2004 konštatovala, že napriek niekoľkým stretnutiam irackých predstaviteľov a členov Al-Kájdy, neexistujú dôkazy o tom, že sa medzi týmito vyvinula spolupráca na úrovni operačného vzťahu. Takisto podľa komisie neexistovali dôkazy o tom, že by sa Irak spolupracoval s Al-Kájdou pri príprave akýchkoľvek útokov voči USA ( .pdf , s.66).

Záverečná správa Commission on the Intelligence Capabilities of the United States Regarding Weapons of Mass Destruction (skrátene Intelligence Commission) z marca 2005 vyvracia existenciu zbraní hromadného ničenia v Iraku hneď v úvode. Spravodajské služby sa podľa komisie sa mýlili a neboli schopné odhadnúť do akej miery sa ich analýza situácie v Iraku sa zakladala na domnienkach a nie serióznych dôkazoch. Zároveň však podľa komisie nedošlo k zámernému skresleniu dôkazov o existencii zbraní hromadného ničenia ( .pdf , s. 2).

Americký projekt Factcheck.org v roku 2005 analyzoval reklamu proti vojne v Iraku zobrazujúcu výroky Georga Busha, viceprezidenta Dicka Cheneyho, ministra obrany Donalda Rumsfelda a poradkyne pre národnú bezpečnosť Condoleezzy Riceovej s nadpisom „They lied“. Factcheck.org prišiel k záveru, že na potvrdenie toho, že Bushova administratíva klamala, chýbajú dôkazy o tom, že vedeli, že spravodajské informácie, ktoré sa k nim dostali, boli chybné.

nepodarilo zdroj konštatoval podporou .pdf .pdf reklamu Factcheck.org


Žiadne veľké protesty tu nie sú, (...) ak tu boli za posledný polrok, veľké protesty odborárov, čiže zamestnancov v mzdovej oblasti, tak to boli namierené proti zamestnávateľom, nie proti vláde.

Za posledný polrok, teda od jesene 2016, sa na Slovensku udialo viacero protestov odborárov. Viaceré boli namierené proti zamestnávateľom (napr. tento alebo tento ), a našli sa aj také, ktoré na zmenu podmienok a riešenie vyzývali vládu , príp. protestovali priamo proti vláde, ako napr. protest z konca apríla kedy odborári protestovali proti uvoľnovaniu podmienok zamestnávania cudzincov. Žiadny z týchto protestov namierených proti vláde však nebol v súvislosti so mzdovou politikou vlády. Výrok preto hodnotíme ako pravdivý.

tento tento protest protest protest vysvetľuje


Najväčší problém, (...), začal vtedy, keď váš pán minister začal hovoriť, kto za to môže. Viete, čo sa stalo? Stalo sa to, že on už hovorí o tom, kto za to môže, ako prvý, váš pán minister dopravy.

Výrok Pavla Freša hodnotíme ako pravdivý, pretože Ján Počiatek na tlačovej besede 5. novembra 2012 obvinil za pád konštrukcie stavbárov.: „Vidím plnú zodpovednosť za túto tragédiu na strane dodávateľa.“

tlačovej besede
SME


Kto zastavil výstavbu diaľnic? Veď vy ste boli, pán Bárdos, poslancom vtedy, keď 98 - 2002 sa zastavila výstavba diaľnice.

Gyula Bárdos bol poslancom SMK v rokoch 1998-2002 , kedy bola strana súčasťou vládnej koalície. Vládu Vladimíra Mečiara vtedy vystriedala vládua Mikuláša Dzurindu.

Tá prijala Koncepciu rozvoja diaľničnej infraštruktúry na roky 1999 až 2002. Cieľ predchádzajúcej vlády postaviť ročne 45 km diaľnic Dzurindova vláda pozmenila a v pláne ponechala len tie úseky, ktoré vyhodnotila ako finančne zvládnuteľné a ekonomicky efektívne.

Preto došlo k zastaveniu výstavby niektorých plánovaných úsekov. Tvrdenie Štefana Harabina preto hodnotíme ako pravdivé.

Tá prijala


...  a keby Grécko išlo naozaj do bankrotu, tak by to znamenalo, že nemecké a francúzske banky by si museli odpísať sumu približne 30 miliárd eur, no a keď to porovnám so sumou, ktorú zaplatili ako daň alebo ako obeť za svetovú hospodársku krízu, tak tá suma bola 500 miliárd eur, tak ja myslím, že aj človek, ktorý nie je z oblasti odbornej verejnosti vie posúdiť 500 vo vzťahu k 30, takže nie je to nič neudržateľné, nie je to nič, čo by si nemohli a nezvládli či už francúzska alebo nemecká vláda.

ČTK 13. októbra 2008 prišla so správou, že Nemecko a Francúzsko plánujú rezervovať na záchranu svojich bánk obrovské prostriedky. Nemci podporia svoj bankový sektor čiastkou 500 miliárd. Francúzi majú pripravených 320 miliárd eur. TASR 1. marca 2010 informovala, že nemecké banky podľa údajov Banky pre medzinárodné zúčtovanie (BIS) boli v tej dobe tretím najväčším veriteľom Atén, keď vlastnili grécky dlh v celkovej hodnote 32 miliárd eur.

ČTK TASR


Čo ohlásila Česká republika pred pár dňami? Historicky najvyššiu nezamestnanosť v Českej republike. A tam je pravicová vláda. Počkajte, dokončím. Čo oznámila Česká republika? Že ide do recesie, bude mať hospodársky rast dole.

Z informácii z českých médií ale aj z čísel Štatistického úradu Českej republiky vyplýva, že predseda vlády Robert Fico správne reflektuje vývoj hospodárstva u nášho západného suseda. Jeho výrok sa teda zakladá na pravde. Minulý týždeň vyšla v českých médiách správa o historických číslach nezamestnanosti : "Míra nezaměstnanosti přesáhla v lednu podle staré metodiky deset procent, čímž se dostala na nejvyšší hodnotu od rozdělení federace v roce 1993." Treba pripomenúť, že tieto čísla pochádzajú zo štatistiky, ktorá sa u nášho suseda už nepoužíva. Čísla, ktoré pochádzajú z novej metodiky, hovoria o čosi optimistickejších údajoch: " Nezaměstnanost v Česku se v lednu zvýšila na osm procent, proti loňskému prosinci tak byla o 0,6 procentního bodu vyšší. Údaje jsou podle nové metodiky, která stanovuje podíl nezaměstnaných na obyvatelstvu." Každopádne, a na to upozorňujú v predkladaných číslach aj odborníci z oblasti ekonómie: " Vývoj zapadá do kontextu vleklé recese v české ekonomice, která se koncem loňského roku zřejmě teprve blížila svému dnu ..." České média ďalej prinášajú čísla štatistického úradu, ktorý tamojšiu ekonomiku vidí v recesii: " Hrubý domácí produkt ve třetím čtvrtletí klesl v mezičtvrtletním srovnání o 0,3 procenta, meziročně se snížil o 1,3 procenta, sdělil v pátek Český statistický úřad zpřesněné odhady. Ekonomika Česka tak zůstává nadále v recesi." Dátum zverejnenia analýzy: 11.02.2013 Naspäť Nahlásiť chybu

médií nezamestnanosti prinášajú


...dnes (20. júna 2018, pozn.), myslím, že to bola Rada potravinárov a pôdohospodárov, neviem presne ten názov, ktorý, povedali, že áno, vnímajú túto aktivitu, ale že strategické je, aby sa nastavila systémová podpora pôdohospodárstva.

Výrok sa týka protestujúcich farmárov, ktorí 18. júna 2018 začali protestnú jazdu na traktoroch do Bratislavy. Do Bratislavy dorazili o deň neskôr a protesty ukončili 22. júna 2018. K protestom vydala 19. júna 2018 stanovisko Rada poľnohospodárskych a potravinárskych samospráv ( RPPS ). V ňom píše, že akciu vníma ako " protest úzkeho okruhu poľnohospodárov ", ktorí sa snažia upozorniť na neriešené problémy v rezorte. Riešenie vidí RPPS v zmene prístupu štátu k agropotravinárskemu odvetviu. Hoci sa Danko pomýlil v dátume, kedy RPPS stanovisko vydala, správne uviedol jeho obsah. Výrok preto hodnotíme ako pravdivý. „ Naše odmietavé stanovisko k tejto akcii neznamená, že bagatelizujeme vyhrotenú situáciu medzi poľnohospodárskou verejnosťou a prehliadame nepriaznivý stav chlebového odvetvia. Podľa nás sa však problémy majú riešiť v prvom rade za rokovacím stolom odborným a konštruktívnym dialógom, a nie tlakom z ulice ľudí, o ktorých sa ani nevie, koho presne zastupujú“, reagovali členovia Rady poľnohospodárskych a potravinárskych samospráv v mene predsedu Slovenskej poľnohospodárskej a potravinárskej komory Emila Macha vo svojom stanovisku . Radu poľnohospodárskych a potravinárskych samospráv tvorí päť najreprezentatívnejších organizácií v agropotravinárskom sektore Slovenska (Slovenská poľnohospodárska a potravinárska komora, Agrárna komora Slovenska, Potravinárska komora Slovenska, Zväz poľnohospodárskych družstiev a obchodných spoločností a Združenie vlastníkov pôdy a agropodnikateľov Slovenska). Dátum zverejnenia analýzy: 25.06.2018 Naspäť Nahlásiť chybu

protesty RPPS stanovisku Radu


Vybrali z vrecák ľudí aj tých, čo sa prepadli do hranice alebo pod hranicu chudoby, ktorých žije dnes medzi dôchodcami pol milióna, 1,5 miliardy euru kvôli tomu alebo vinou obrovskému nárastu cien, dvojnásobnej inflácie, ktorá tu je v porovnaní s ostatnými krajinami používajúce euro.

Hranica chudoby na Slovensku je určená vo výške príjmu 424 eur na mesiac. Podľa Inštitútu pre výskum sociálno-ekonomických rizík je v súčasnosti pod hranicou chudoby 494-tisíc seniorov . Slovenské ministerstvo práce, sociálnych vecí a rodiny však počíta ohrozenie chudobou na úrovni domácností a nie na úrovni jednotlivca. Podľa medzinárodne používanej metodiky bolo za rok 2021 ohrozených chudobou 15,6 % slovenských domácností, pričom v domácnosti dvoch seniorov bolo riziko ohrozenia chudobou 12,8 %. Oficiálne čísla z analýzy ministerstva pre rok 2022 budú zverejnené na konci mája 2023.

Ministerstvo financií v predkladacej správe k prognóze Výboru pre daňové prognózy uviedlo, že vďaka nárastu daňových príjmov sa celkové príjmy štátneho rozpočtu zvýšili o 1,5 miliardy eur. Inštitút finančnej politiky sčasti pripisuje vyšší výber daní aj vysokej miere inflácie, keďže predajná cena je priamo úmerná výške dane z pridanej hodnoty vybranej štátom, teda čím viac produkt stojí, tým väčšiu daň z pridanej hodnoty zaň zaplatíme. Ďalej ide o väčší výnos z daní a odvodov z práce a korporátnu daň (. pdf ).

Na základe najnovších údajov z Eurostatu bola v marci 2023 priemerná inflácia v eurozóne na úrovni 6,9 %. Slovensko malo infláciu na úrovni 14,8 %, čo je dvojnásobok oproti priemeru eurozóny. Z krajín, ktoré používajú euro, na tom boli horšie už len pobaltské štáty, konkrétne Estónsko, Litva a Lotyšsko ( pdf. ).

chudoby seniorov domácností ohrozených príjmy pdf pdf.


Zmeny v službách zamestnanosti už sú v parlamente. Na príspevky, ktoré potrebujeme na štartovanie pracovných miest. Zmena nasmerovania investícií práve do spomínaných regiónov.

Vládna novela zákona o službách zamestnanosti je už v parlamente.